Астрыд Ліндгрэн — Вікіпэдыя\nАстрыд Ганна Эмілія Ліндгрэн\nАстрыд Ліндгрэн у 1924 годзе\nАстрыд Ганна Эмілія Эрыксан\n14 лістапада 1907\n28 студзеня 2002\nБрыт-Маргарэт выказвае душу\nАстрыд Ганна Эмілія Ліндгрэн у Вікісховішчы\nА́стрыд Лі́ндгрэн (па-швэдзку: Astrid Anna Emilia Lindgren) (14 лістапада 1907, Вімэрбю, Швэцыя — 28 студзеня 2002, Стакгольм) — швэдзкая дзіцячая пісьменьніца. Аўтар сусьветна вядомых твораў для дзяцей «Малы і Карлсан-з-даху» і «Піпі Доўгаяпанчоха» (абодва перакладзеныя на беларускую мову).\nНарадзілася ў сям’і заможнага швэдзкага фэрмэра. Яна была другім дзіцём у сям’і Самуэля Аўгуста Эрыксана і яго жонкі Ганны. Пасьля школы, у шаснаццацігадовым узросьце Астрыд пачала працаваць журналістам у мясцовай газэце «Wimmerby Tidningen». Але праз два гады яна, цяжарная, зьехала ў Стакгольм. Там Астрыд скончыла курсы сакратароў і ў 1925 годзе знайшла працу па гэтай спэцыяльнасьці. У сьнежні 1926 году ў яе нарадзіўся сын Лярс, але з-за нястачы грошай Астрыд вымушаная была аддаць сына прыёмным бацькам у Данію. У 1928 годзе яна атрымала працу сакратара ў Каралеўскім Аўтаклюбе, дзе пазнаёмілася са Стурэ Ліндгрэнам. Яны ажаніліся ў 1931 годзе, і пасьля гэтага Астрыд змагла забраць Лярса. У 1934 годзе нарадзілася дачка Карын.\nВыбітны твор «Піпі Доўгаяпанчоха» зьявіўся ў 1945 годзе. Па словах Астрыд гэты твор зьявіўся дзякуючы выключна дачцы Карын. У 1941 годзе яна захварэла і кожны вечар Астрыд расказвала ёй перад сном розныя гісторыі. Аднойчы дзяўчынка заказала гісторыю аб Піпі Доўгайпанчосе (імя яна выдумала адразу ж). Пасьля гэтага Астрыд пачала складаць гэтую гісторыю. Пасьля першай часткі, якая вельмі спадабалася Карын, Астрыд Лінгрэн на працягу наступных гадоў расказвала новыя гісторыі аб рудай дзяўчынцы. У дзясяты дзень нараджэньня Карын атрымала створаную маці кніжку аб Піпі. Адзін экзэпляр рукапісу пісьменьніца даслала ў выдавецтва «Баньер». Але выдавецтву кніжка не спадабалася. Тым ня менш, у 1944 годзе Астрыд прыняла ўдзел у конкурсе на лепшую кніжку для дзяўчынак, абвешчаны выдавецтвам «Рабэн і Шогрэн» і атрымала другую прэмію за апавяданьне «Брыт-Маргарэт выказвае душу» і выдавецтва заключыла дамову на яе выданьне.\nПасьля гэтага да пісьменьніцы прыйшла вядомасьць. З выдавецтвам «Рабэн і Шогрэн» Астрыд працавала да 1970 году. За гэты час пісьменьніца напісала каля васьмідзесяці твораў. Яна стала аўтарам такіх вядомых твораў як «Малы і Карлсан-з-даху», «Піпі Доўгаяпанчоха», «Мія, мой Мія» і іншых.\nПісьменьніца атрымлівала як швэдзкія так і замежныя літаратурныя прэміі. У Стакгольме яна пражыла больш за 70 гадоў (у раёне Вазастан).\nПераклады твораў на беларускую мову[рэдагаваць


Андрэй Бараноўскі — Вікіпэдыя\nАндрэй Юльянавіч Бараноўскі (1895, засьценак Вялікія Машчыцы, Слуцкі павет Менская губэрня, цяпер Слуцкі раён — 1 верасьня 1938, Менск, НКВД) — беларускі грамадзка-палітычны дзеяч, настаўнік, мовазнаўца.\nВялікія Машчыцы, Слуцкі павет\n1 верасьня 1938\nСлуцкае духоўнае вучылішча[d], Менскія беларускія настаўніцкія курсы і Вышэйшыя курсы беларусазнаўства[d]\nАб’яднаная беларуская ваенная школа[d], Інстытут беларускай культуры і Белдзяржтранс[d]\nВікіпэдыя мае артыкулы пра іншых асобаў з прозьвішчам Бараноўскі.\nПаходзіў з дробнай вясковай шляхты. У 1913 скончыў Слуцкае праваслаўнае духоўнае вучылішча, у 1914 здаў экстэрнам іспыт на званьне настаўніка. У траўні 1915 прызваны ў расейскае войска, служыў пісарам, справаводам.\nПасьля Кастрычніцкага перавароту 1917 вярнуўся ў родную вёску. Падчас нямецкай акупацыі працаваў на гаспадарцы. З прыходам бальшавікоў служыў справаводам у Слуцкім ваенным камісарыяце. З пачаткам польска-савецкай вайны эвакуяваўся ў Рослаўль Смаленскай губэрні. Там пазнаёміўся з Палутай Бадуновай, зь якой паехаў у Маскву для перагавораў ад імя ЦК БПСР з бальшавікамі. Стаў сябрам партыі беларускіх эсэраў, па заданьні якой вярнуўся на радзіму і стаў ініцыятарам узнаўленьня Слуцкага беларускага нацыянальнага камітэту.\nПасьля заканчэньня Менскіх беларускіх настаўніцкіх курсаў у 1920 годзе выкладаў беларусазнаўства ў слуцкіх школах. Засноўваў у Слуцкім павеце беларускія школы, культурніцкія арганізацыі і каапэратывы. Адзін з кіраўнікоў таварыства «Папараць-кветка», узначальваў работу яго драматычнай дружыны, рэдагаваў газэту «Наша Каляіна». Быў прыхільнікам супрацоўніцтва з бальшавікамі.\nПасьля прыходу Чырвонага войска ў ліпені 1920 загадваў школьным аддзелам Слуцкага рэўкаму. У першай палове 1920-х гадоў жыў у Слуцку, працаваў настаўнікам, інспэктарам акруговага аддзелу народнай адукацыі. Арганізаваў у горадзе першую канфэрэнцыю па беларусазнаўстве.\nУ 1921 разам зь іншымі чальцамі БПСР арыштаваны ДПУ і месяц знаходзіўся ў вязьніцы. Напачатку 1922 ізноў арыштаваны па справе беларускіх эсэраў.\nПасьля Менскіх вышэйшых курсаў беларусазнаўства ў 1924 выкладаў у Аб’яднанай беларускай вайсковай школе ў Менску, адначасова працаваў у камісіі Інстытуту беларускай культуры па складаньні слоўніка беларускай вайсковай тэрміналёгіі.\nУдзельнічаў у ліквідацыйным зьезьдзе партыі беларускіх эсэраў у чэрвені 1924 году. У 1930 пазбаўлены работы ў вайсковай школе. З 1933 працаваў у геадэзічнай майстэрні Белдзяржтрансу наркамату земляробства БССР.\nАрыштаваны НКВД БССР 26 студзеня 1938 году па абвінавачаньні ў контрарэвалюцыйнай і антысавецкай дзейнасьці на Случчыне і ў Менску ў 1920-х гг. Асуджаны «тройкай» да вышэйшай меры пакараньня. Расстраляны магчыма ў Курапатах. Рэабілітаваны 4 лютага 1960 году «з-за адсутнасьцю складу злачынства». Заяву на рэабілітацыю падавала яго жонка Аляксандра Янчук, былая акторка драматычнага гуртка «Папараць-кветка». Ёй вярнулі некаторыя асабістыя рэчы Бараноўскага: фотаапарат (Андрэй быў аматарам фотасправы), і выданьне «Малой Советской Энциклопедии».\nАтрымана з «https://be-tarask.wikipedia.org/w/index.php?title=Андрэй_Бараноўскі&oldid=2166575»\nАпошняе рэдагаваньне ў 22:51 5 сьнежня 2020\nГэтая старонка апошні раз рэдагавалася 5 сьнежня 2020 году ў 22:51.


Старонкі з тэгам: Травень. Тузін Гітоў. Слушны музычны партал Menu\nСТАРОНКІ З ТЭГАМ: Травень\n18 траўня ў межах канцэртнага праекту «Жывы Тузін» невялікі, але ўтульны паб-клюб «Графіці» ветліва прывеціў уздельнікаў першага фэстывалю акустычнай музыкі з адмысловай назвай — «Травень». Тэгi: HandMadE, Re1ikt, Кася Камоцкая, Тацяна Беланогая, Людзі на балоце, Naka piano, Травень, Алег Хаменка, Тузін 1554\n1 13.05.2014 Фэстываль «Травень» пераносіцца ў «Графіці»\nПершы фэстываль акустычнай музыкі «Травень» пераносіцца з клюбу «Мулен Руж» у клюб «Графіці». Сьпіс выступоўцаў, час пачатку імпрэзы і кошты на квіткі застаюцца такімі жа, як і было абвешчана раней. Тэгi: Травень 1785\nКанцэртны праект «Жывы Тузін» у гэтым сэзоне закрывае фэстываль «Травень», які мае на мэце прадставіць найлепшых беларускіх музыкаў, што выступаюць у акустыку. Тэгi: Травень, Людзі на балоце, Naka piano, HandMadE, Тацяна Беланогая, Кася Камоцкая, Re1ikt 1969\nАбвешчаны склад удзельнікаў першага акустычнага фэстывалю «Травень». 18 траўня на сцэне клюбу «Мулен Руж» выступяць гурты Re1ikt, «Людзі на балоце», HandmadE, праект Naka piano і спявачкі Тацяна Беланогая і Кася Камоцкая. Тэгi: Кася Камоцкая, Тацяна Беланогая, Re1ikt, HandMadE, Людзі на балоце, Травень 2030\nПершая беларуская рок-князёўна выступіць у межах фэсту «Травень» з сэтам найлепшых сваіх песень, а таксама абяцае некалькі сюрпрызаў. Тэгi: Кася Камоцкая, Новае Неба, Травень, Міхал Анемпадыстаў, Ігар Бабкоў 2331\n1 16.04.2014 Увага! Адбор на другі фэстываль «Травень» (конкурс!)\nАбвешчаны адбор на другі фэстываль акустычнай музыкі «Травень», што плянуецца правесьці ўвосень 2014 году. Тэгi: Травень 1356\nПасьля невялікага перапынку ў сваёй дзейнасьці гурт HandmadE вяртаецца на сцэну. На фэстывалі «Травень» музыкі зьбіраюцца зьдзівіць сваіх прыхільнікаў. Тэгi: Травень, HandMadE, Яўген Валошын, Уладзімер Пыльчанка 1784\nКамэрны сайд-праект сьпявачкі Насты Шпакоўскай і клявішніцы Ірыны Кліменка з гурта Naka рыхтуе на фэстываль «Травень» эксклюзіўны сэт. Тэгi: Naka piano, Naka. Наста Шпакоўская, Травень 1724\n1 07.04.2014 /\nМузычныя навіны Re1ikt выступіць на «Траўні» з духавымі (аўдыё, відэа)\nНайлепшы беларускі гурт 2013 году па вэрсіі Tuzin.fm стане адным з гасьцей першага акустычнага фэстывалю «Травень». Музыкі прадэманструюць сваё абноўленае гучаньне з духавымі інструмэнтамі. Тэгi: Травень, Re1ikt 1902\nКраса беларускай сьпеўнай паэзіі Тацяна Беланогая выступіць на фэстывалі «Травень» з праграмай, складзенай з абраных песень альбому «Сьвятло і цені» ды засьпявае зусім новыя песьні на вершы Яўгеніі Янішчыц і Дануты Бічэль. Тэгi: Тацяна Беланогая, аўдыё-прэм'ера, Травень 2340\n1 28.03.2014 /\nМузычныя навіны Першы ўдзельнік фэсту «Травень»: «Людзі на балоце» (аўдыё, відэа)\nАрганізатары фэстывалю «Травень» пачалі прадстаўляць удзельнікаў маштабнага канцэрту 18 траўня ў клюбе «Мулен Руж». Першы выступоўца — гурт «Людзі на балоце», фольк-рокавая фармацыя з Горадні. Тэгi: Людзі на балоце, Алесь Дзянісаў, Травень 2494\n1 24.03.2014 /\nМузычныя навіны У Менску пройдзе першы фэстываль акустычнай музыкі «Травень»\nНа фэстывалі будуць прадстаўленыя самыя цікавыя беларускія каманды і выканаўцы, якія працуюць у плыні акустычнай музыкі. У першы тыдзень продажу можна набыць квіткі па самым мінімальным кошце. Тэгi: Травень, Графіці, Тузін, Жывы Тузін, Сяргей Будкін, Андрэй Лазук post_878post_863post_852post_802post_791post_786post_774post_758post_741post_715post_690post_677


аўторак 6 красавік 2021\n22:07, 06 красавік 2021\nУ Менску прэзэнтавалі канцэпцыю будынкаў для Акадэміі МУС у жылым квартале. Шмат мясцовых жыхароў супраць\n6 красавіка ў Менску адбылася прэзэнтацыя канцэпцыі будаўніцтва шасьціпавярховага інтэрнату на 225 месцаў і навучальнага корпусу са сталовай на 460 пасадачных месцаў Акадэміі Міністэрства ўнутраных спраў.\n21:14, 06 красавік 2021\nУ Бабруйску шасьцёра асуджаных на розныя тэрміны адміністрацыйнага арышту спынілі ў мясцовым ізалятары галадоўку, але іх трымаюць у карцары. Пра гэта дазналася мясцовая праваабаронца Галіна Сьмірнова.\n19:53, 06 красавік 2021\n19:47, 06 красавік 2021\nСтаршыня АГП Мікалай Казлоў ня выйшаў на волю пасьля 15 сутак на Акрэсьціна\nЯго мусілі вызваліць вечарам у аўторак, 6 красавіка.\n19:32, 06 красавік 2021\nШэсьце ў Менску пад бел-чырвона-белымі парасонамі. ФОТА\nГэтым разам жанчыны зь бел-чырвона-белымі парасонамі прайшлі па менскім праспэкце Пераможцаў.\n18:58, 06 красавік 2021\nПалітвязень працягвае знаёміцца з матэрыяламі справы. Гэта можа зацягнуцца да канца месяца.\n18:34, 06 красавік 2021\nСьледчы камітэт Менску паведаміў, што ў дачыненьні да палітвязьня Міколы Дзядка завялі яшчэ дзьве крымінальныя справы.\n17:31, 06 красавік 2021\n16:17, 06 красавік 2021\nУ юрысткі Human Constanta прайшлі ператрусы — дома і ў яе бацькоў\nУ вядомай праваабаронцы і юрысткі беларускай праваабарончай арганізацыі Human Constanta Эніры Браніцкай прайшлі ператрусы дома і па месцы жыхарства яе бацькоў.\n16:16, 06 красавік 2021\nНа гэты момант на «прафіляктычным уліку» ў СІЗА мінімум 5 палітвязьняў.\n15:24, 06 красавік 2021\n14:38, 06 красавік 2021\nНа падставе 1 500 лістоў, атрыманых у СІЗА, палітвязень Павал Севярынец прааналізаваў, як зьмянялася колькасьць беларускамоўных. «Глядзіце і натхняйцеся!», — заклікае ў допісе на Facebook ягоная жонка Вольга Севярынец.\n12:50, 06 красавік 2021\nЭкс-прэм'ер Румас запэўніў, што не зьбіраецца пераяжджаць ва Ўкраіну\nКолішні прэм’ер-міністар Беларусі Сяргей Румас абверг зьвесткі пра пераезд за мяжу і заявіў, што знаходзіцца ў Кіеве з рабочай паездкай.\n11:46, 06 красавік 2021\nЦяпер, каб абскардзіць адмову завесьці крымінальную справу па факце гібелі Тарайкоўскага ў часе разгону пратэстаў, прадстаўніца сям'і мае спачатку аспрэчыць адмову ў азнаямленьні з матэрыяламі праверкі.\n11:37, 06 красавік 2021\nУ Беластоку цяпер на адну беларускую сям’ю болей.\n09:35, 06 красавік 2021\nПамёр «бацька эўра» і распрацоўнік «ідэальнай эканамічнай мадэлі для малых краін» Робэрт Мандэл\nЛяўрэат Нобэлеўскай прэміі у эканоміцы, адзін з «бацькоў эўра» Робэрт Мандэл памёр у 88 гадоў у Італіі, у Таскане, дзе жыў апошнія гады.\n08:00, 06 красавік 2021\nСвабода працягвае цыкль размоваў з галоўнымі рэдактарамі недзяржаўных СМІ. У новай публікацыі размаўляем з галоўнай рэдактаркай выданьня «Kyky.org» Насьцяй Рагаткай.\n21:18, 05 красавік 2021\n«Наша ніва»: У менскім доме былога прэм'ер-міністра адбыўся ператрус\nЯк паведамляе «Наша ніва», спасылаючыся на свае крыніцы, былы прэм’ер-міністар Беларусі Сяргей Румас ужо месяц знаходзіцца ў Кіеве\n20:37, 05 красавік 2021\nГорадзенскі рок-музыкант Ігар Банцэр, які сёлета трымаў «сухую галадоўку» 16 дзён у СІЗА, расказаў, чаму ён не памёр без вады, як да яго ставіліся турэмнікі і ці была галадоўка ягоным чарговым пэрформансам.\n18:53, 05 красавік 2021\nУ красавіку 25-гадовы юбілей адзначыць бадай што самая вядомая праваабарончая арганізацыя Беларусі «Вясна». У сакавіку ўлады распачалі супраць вясноўцаў крымінальную справу за «масавыя беспарадкі».\n18:22, 05 красавік 2021\nАмаль 130 беларусаў за сакавік падаліся на статус уцекача ў Польшчы. Гэта рэкордная лічба\nЗа сакавік 2021 году беларусы падалі амаль 130 запытаў на атрыманьне статусу ўцекача ў Польшчы.\n18:04, 05 красавік 2021\nПрэмію імя Аркадзя Смоліча-2021 атрымаюць студэнты-палітвязьні\nНа першую народную прэмію імя Аркадзя Смоліча для актыўнага студэнцтва Беларусі ў гэтым годзе намінаваныя палітзьняволеныя студэнты і студэнткі.\n17:51, 05 красавік 2021\n2 красавіка Палата прадстаўнікоў разгледзела цэлы шэраг зьменаў у заканадаўства: ад законапраекту аб недапушчэньні рэабілітацыі нацызму да законапраекту аб масавых мерапрыемствах.\n17:13, 05 красавік 2021\n«Журналісты працаваць не перастануць». Журналістка і кіраўнік БАЖ — пра новыя правілы працы на масавых акцыях\nЯны могуць быць уведзеныя пасьля прыняцьця закону «Аб масавых мерапрыемствах у Беларусі».\n16:47, 05 красавік 2021\n16:46, 05 красавік 2021\n45-гадовы Аляксей Барысаў трапіў у магілёўскі ізалятар часовага ўтрыманьня з абласной лякарні. У ізалятары ён прабыў сем дзён. 5 красавіка яму пашчасьціла вызваліцца. У няволі ён быў упершыню. Раней яго каралі штрафам за бел-чырвона-белы сьцяг на гаўбцы.\n16:11, 05 красавік 2021\nАдкрыты ліст супрацоўнікаў органаў дзяржкіраваньня Беларусі, тэкст якога быў распрацаваны ініцыятывай «Честные люди» разам са спэцыялістамі з Народнага антыкрызіснага кіраўніцтва, на 25 сакавіка падпісалі 1674 чыноўнікі, паведамляе ініцыятыва «Честные люди».\nБылая тэрапэўтка 10-й менскай лякарні Дар'я Чэхава на пачатку верасьня зьехала ў Латвію пасьля ціску сілавікоў. Доктарка расказала Свабодзе, як склалася яе жыцьцё праз 7 месяцаў пасьля пераезду.\n15:56, 05 красавік 2021\nУладзімер Цэсьлер, мастак, працы якога сталі адным з сымбаляў пратэстнага мастацтва ў Беларусі, пагаварыў з DW пра апазыцыю, аб сваім ад’езьдзе з краіны і пра тое, чаму не верыць у хуткія перамены ў ёй\n15:08, 05 красавік 2021\n14:18, 05 красавік 2021\nУ Латушкі, Матолькі і Ціханоўскай у Беларусі заблякавалі банкаўскія рахункі\n13:45, 05 красавік 2021\n10:15, 05 красавік 2021\nПраект 23.34 падрыхтаваў справаздачу на падставе гісторый 5 тысяч затрыманых. Пра што яна сьведчыць\nПраект 23.34, які зьбірае гісторыі беларусаў, фармальна затрыманых за «парушэньне парадку арганізацыі або правядзеньня масавых мерапрыемстваў». Праект падрыхтаваў справаздачу за 2020 год, заснаваную на сьведчаньнях больш як 5 тысяч чалавек, якія запоўнілі анкету.\n18:35, 04 красавік 2021\n«Стаяў ззаду — 300 рублёў. У авангардзе — да 800». Размова з былым кантрактнікам унутраных войскаў\nПра любоў да галоўнакамандуючага, грошы і настроі сярод сілавікоў «Белсат» пагаварыў з былым кантрактнікам унутраных войскаў.\n16:20, 03 красавік 2021\nБеларускага мастака Кузьміча, які спрабаваў трапіць у палац Эманюэля Макрона, вызвалілі праз 1,5 дня пасьля затрыманьня\nПа словах аўтара шэрагу пэрфомансаў, сьледчыя пагражалі завесьці на яго крымінальную справу ў выпадку паўтарэньня чагосьці падобнага, і зьдзіўляліся, што яго не застрэлілі каля палацу.\n10:38, 03 красавік 2021\nПалітзьняволеная Натальля Хершэ распавяла пра востры недахоп часу і прыніжэньне годнасьці ў папраўчай калёніі № 4 Гомлю. Яна не пасьпявае пад’есьці пасьля працы, а ў лістах да яе нельга пісаць палітычных навінаў.


28.05.2016 6 Зара над Друццю Комментариев нет\nУ красавіку ў такі спіс патрапілі 55 аб’ектаў, з іх 13 – паўторна з улікам 2015 года. У 11 аб’ектах гандаль няякаснымі таварамі спынены двойчы, у 2 – тройчы.\nНайбольшая колькасць парушальнікаў у гэтым месяцы выяўлена ў Клімавіцкім раёне, дзе зафіксаваны 18 ненадзейных гандлёвых кропак.\nУ гандлёвых аб’ектах нашага раёна няякасныя і пратэрмінаваныя тавары былі знойдзены ў Бялынічах у магазінах “Родны кут”, “Ласточка”, “Заводской”, “Мечта”, “Продукты”. А таксама ў аг. Вішоў – міні-магазін “Белорусский”.\n← “Трэба проста любіць сваю працу. І тады ўсё будзе атрымлівацца”\nПерамога за Перамогу →\nВыяўлены рэзервы эканоміі


Фасады для кухні: матэрыялы вырабу | Інтэр'Ерныя Штучкі\nДызайн кухні напрамую залежыць ад знешняга выгляду мэблі, які вызначаецца матэрыялам, выкарыстоўваным для вырабу фасадаў. Функцыянальнасць кухоннага гарнітура залежыць ад размяшчэння і ўнутранага напаўнення шаф, а за яго практычнасць адказнасць нясе якасная фурнітура. На ўспрыманне і гарманічнае спалучэнне з агульнай стылістыкай кухоннага памяшкання, асноўны ўплыў аказвае выраб фасада для кухні.\nДля стварэння новага дызайну кухні можна замяніць стары фасад новым, не змяняючы корпус ўсёй мэблі. Такія маніпуляцыі дазволяць кардынальна змяніць кухню, пры мінімальных выдатках. Сучаснае вытворчасць фасадаў для кухні дае магчымасць выкарыстоўваць самыя разнастайныя матэрыялы ад традыцыйнага дрэва да навамоднага пластыка. Любы з выбраных варыянтаў валодае неабходнымі якасцямі, для доўгачасовага і якаснага выкарыстання ў кухонным памяшканні.\nКухня з'яўляецца асаблівым месцам у кватэры, у сувязі з яе функцыянальнай спецыфікай. Падрыхтоўка ежы прыводзіць да забруджванняў паверхняў і стварае ў кухні спецыфічны мікраклімат. Таму да выбару матэрыялаў для кухоннай мэблі прад'яўляюць асаблівыя патрабаванні. Яны павінны быць устойлівымі да перападаў тэмпературы і ўздзеяння вільгаці, добра паддавацца чыстцы і быць устойлівымі да механічных пашкоджанняў.\nЯкі выкарыстоўваецца для фасада матэрыял павінен быць практычным і прыгожым. Непаўторны і прывабны выгляд маюць кухні з фотадрукам на фасадах, шматлікія фота якіх паказваюць, наколькі разнастайнымі, арыгінальнымі і яркімі яны могуць быць. Малюнак наносяць непасрэдна на паверхню фасада або на палімерную плёнку, на клейкай аснове. Выкарыстанне палімернай плёнкі з фотадрукам дазволіць лёгка і хутка змяніць састарэлы або дакучлівы фасад, пры невялікіх матэрыяльных выдатках.\nПерш чым спыніць выбар на пэўным матэрыяле, варта звярнуць увагу на форму і памеры кухоннага памяшкання. У маленькай кухні выкарыстанне масіва дрэва можа абцяжарыць прастору, візуальна памяншаючы яе. Для глядзельнай павелічэння прасторы лепш аддаць перавагу палегчаным матэрыялах, светлых тонаў, дапаўняючы іх люстранымі і шклянымі паверхнямі. Выбіраючы матэрыял для вырабу фасада кухні неабходна звярнуць увагу на яго спалучэнне са стылем, формай і колерам іншых складнікаў кухоннага памяшкання.\nВытворцы кухоннай мэблі, адсочваючы сучасныя тэндэнцыі, ствараюць новыя дызайны дэкаратыўнага афармлення фасадаў. Выдатна зарэкамендавалі сябе фасады кухні "ЗОВ", вырабленыя на найноўшых аўтаматызаваных вытворчых лініях фабрыкі, з розных матэрыялаў. Іх форма і памеры могуць быць як стандартнымі, так і вырабленымі па індывідуальнай замове.\nВыбіраць форму і расфарбоўку будучага фасада кухні па фота даволі складана. Неабходна візуальна прадставіць гарнітур у пэўным памяшканні і надаць асаблівую ўвагу якасці. Любы з выкарыстоўваных матэрыялаў мае свае перавагі і недахопы, ведаючы якія лягчэй зарыентавацца, ствараючы арыгінальны і надзейны фасад кухоннай мэблі.\nНайбольш раскошны і салідны выгляд маюць фасады для кухні з масіва дрэва, натуральнага і экалагічна чыстага матэрыялу. Для гэтага выбіраецца драўніна высокага якасці: алешына, бук, дуб або ясень. Такія фасады маюць звычайна строгія класічныя формы і вялікія памеры, якія гарманічна глядзяцца ў вялікіх памяшканнях.Апрацоўка сучаснымі аздобнымі матэрыяламі дазваляе стварыць адмысловае надзейнае пакрыццё, устойлівае ва ўмовах перападаў тэмпературы і ня прапускалае вільгаць. Драўляныя фасады падлягаюць рамонту і рэстаўрацыі. Непаўторная тэкстура дрэва, разнастайнасць формаў і кветак ствараюць эфектную аздабленне фасада, якая праслужыць доўгія гады.\nПрачытайце таксама нашу артыкул Віды самаклейныя плёнак для фасадаў мэблі.\nІстотным недахопам драўлянага фасада з'яўляецца яго высокі кошт. Апрацоўка дрэва досыць працаёмкі і працяглы працэс, які патрабуе значных намаганняў і захавання тэхналогій. Пры няправільнай апрацоўцы, ва ўмовах эксплуатацыі на кухні, фасад можа дэфармавацца або разбурыцца. Драўляныя дзверцы з'яўляюцца больш цяжкімі, гэта будзе аказваць дадатковую нагрузку на каркас мэблі.\nФасад са МДФ\nНайбольш запатрабаваным пры вырабе фасадаў для кухні з'яўляецца МДФ, які мае выдатныя эксплуатацыйныя якасці. Гэты матэрыял устойлівы да вільгаці, лёгкі ў апрацоўцы і можа прымаць разнастайныя канфігурацыі, не губляючы форму з цягам часу, трывалы і не схільны працэсам раскладання. Магчымасць выкарыстоўваць фарбу дазваляе надаць паверхні любы колер і тэкстуру, якую можна выкарыстоўваць у любых стылях інтэр'еру. Даступны кошт, прывабны выгляд і даўгавечнасць зрабілі МДФ часта выкарыстоўваным для вырабу мэблі.\nСколы або драпіны, якія з'явіліся на паверхні МДФ ў выніку механічных пашкоджанняў, складана рэстаўраваць. Празмернае і доўгатэрміновае ўздзеянне высокай тэмпературы здольна выклікаць дэфармацыю матэрыялу, фарба губляе свой першапачатковы колер пад дзеяннем святла.\nЛамінаваныя фасады маюць такую ж структуру МДФ пліты, але зверху іх пакрываюць пластом ПВХ плёнкі, якая з'яўляецца адначасова дэкорам і абаронай. Фасад кухні з плёнкай ПВХ можа мець любую расфарбоўку і імітаваць разнастайную тэкстуру.\nРэкамендуем таксама нашу артыкул Кухонныя гарнітуры з барнай стойкай.\nАсноўным перавагай ламированного ДСП з'яўляецца нізкі кошт. Гэты матэрыял мае шырокую каляровую палітру. Форма фасада з ДСП можа быць толькі прамавугольнай, гэта істотна абмяжоўвае канфігурацыю мэблі. Гэты матэрыял недастаткова бясшкодны і даўгавечны. Пад доўгім уздзеяннем вільгаці і высокай тэмпературы адбываецца адклейвання абароны на тарцах і кутах, і далейшае яго распластоўванне. Гэта не толькі псуе вонкавы выгляд мэблі, але і прыводзіць да выпарэння шкодных кампанентаў, якія ўваходзяць у склад злучных рэчываў.\nДля сучасных стыляў інтэр'еру найбольш падыходзяць пластыкавыя фасады, глянцавыя або матавыя, ў разнастайным каляровым афармленні. Пластык для вырабу фасадаў выкарыстоўваецца на аснове МДФ або ДСП, да якіх ён мацуецца, выкарыстоўваючы сучасныя спосабы. Пластык, з'яўляючыся дэкаратыўным упрыгожваннем, выконвае функцыю надзейнай абароны ўнутранай асновы ад знешніх уздзеянняў. Ён добра перашкаджае вільгаці і не рэагуе на высокія тэмпературы. Не выгарае нават пры ўздзеянні прамых сонечных прамянёў. За пластыкавай паверхняй лёгка даглядаць, выкарыстоўваючы любыя чысцяць сродкі. Яна можа быць рознай афарбоўкі і тэкстуры, на ёй ствараюць эксклюзіўныя ўзоры і малюнкі.\nФасады з пластыка маюць толькі плоскую форму, ім немагчыма надаць рэльефны малюнак. На гладкай паверхні пры эксплуатацыі застаюцца адбіткі, якія патрабуюць дадатковых мер па сыходзе.\nШкло на фасадзе\nВыкарыстанне шкла для вырабу фасадаў кухні стварае элегантны і лёгкі дызайн. Шкло не баіцца высокай тэмпературы і вады, і з'яўляецца экалагічна чыстым. Для бяспекі яно павінна быць ударопрочным. Шкло дэкаруюць таніраваннем, ўзорамі, нанясеннем малюнкаў і фотадруку.Матэрыял лёгка паддаецца ачыстцы любымі мыйнымі сродкамі, але рабіць гэта прыйдзецца часта, каб падтрымліваць шкляны паверхню ў акуратным выглядзе. Для фасадаў выкарыстоўваюць ўдаратрывалае шкло, але і яго пры ўдары можна разбіць, таму гэты матэрыял не надта бяспечным.\nВыбар матэрыялу для фасада кухні з'яўляецца важным этапам стварэння практычнай і прыгожай мэблі, якая зможа доўгія гады цешыць сваім выглядам і выгодай выкарыстання. Асноўнымі крытэрамі пісьменнага выбару матэрыялу з'яўляюцца памеры і стыль кухні, асабістыя перавагі і магчымасці гаспадароў.\nГлядзіце відэа: Декоративные панели для кухни\n← Дызайн малагабарытнай кухні\nЯк выбраць кухонныя нажы, па якіх крытэрах і ў якой колькасці? →


В хозяйствах района приступили к уборке зерновых — Шумилино. Новости Шумилино и Шумилинского района. Герой працы. Герой труда. Районная газета\n22.07.2011 22.07.2011 shumilino270Комментарии on В хозяйствах района приступили к уборке зерновых\nЖніво: галоўныя складаемыя\nНа жніве будзе працаваць 81 старшы камбайнер і больш за паўсотню камбайнераў. Такую інфармацыю нам прадставілі ў райсельгасхарчы. Камбайнераў у гаспадарках раёна не хапае. Таму з розных арганізацый і прадпрыемстваў раёна на дапамогу накіраваны 12 чалавек, якія сядуць за штурвалы камбайнаў. А яшчэ падчас жніва гаспадаркам будуць дапамагаць каля двух дзесяткаў механізатараў, шэсць аператараў зернесушылак, токары і слесары.\nУсяго на сёлетнім жніве ў раёне задзейнічаны 81 камбайн, прычым пяць КЗС-7 будуць працаваць на прысядзібных участках грамадзян. Палова камбайнаў новыя: 21 з іх атрымалі ў мінулым годзе, столькі ж КЗС-1218 “прыехалі” ў раён сёлета. Па тры новыя камбайны атрымалі “Лаўжанскае”, “Шумілінскі райаграсэрвіс” і “Ульскі”. І астатнія гаспадаркі не пакрыўджаны: пабагацелі на адзін-два “нулявыя” КЗСы.\n“Сярэдняя нагрузка на камбайн па раёне – 242 гектары, – падлічыў намеснік начальніка райсельгасхарчу па механізацыі А. І. Мясаедаў. – У мінулым годзе было на 311 гектараў. Значыць, сёлета рэальна справіцца са жнівом хутчэй”.\nДарэчы, пастаўлена задача жніво ў раёне завяршыць за тры тыдні. За гэты час трэба ўбраць 16071 гектар зерневых.\nУраджайнасць зерневых, па сведчанню аграномаў гаспадарак раёна, значна больш, чым у мінулым годзе. Таму на ўзроўні райвыканкама старанна адпрацавана пытанне па транспарту для адвозкі зерня. Сёлета на кожныя два камбайны замацаваны па тры машыны. Няцяжка падлічыць, што іх спатрэбіцца больш за сотню. У многіх гаспадарках транспарту не хапае. Таму з тэхнікай дапамагаюць арганізацыі і прадпрыемствы раёна. Дваццаць самазвалаў з прычэпамі выдзяляюць прадпрыемствы Кастрычніцкага раёна г. Віцебска.\nУ раёне 21 сушылка. Іх адрамантавалі, заасфальтавалі, дзе трэба, пад’яздныя шляхі, навялі парадак вакол. Да жніва паспелі. Але не ўсе. Па словах спецыяліста райсельгасхарчу А. Ю. Крыўко, у пачатку гэтага тыдня былі гатовы прыняць першыя тоны зерня 18 сушылак раёна. Не паспелі іх падрыхтаваць у СФГ “Крыніца” – тут поўным ходам ішоў рамонт. “Падвяло” абсталяванне на сушылках у Слабадзе (КУСГП “Сіроцінскі”) і ў Язвіне (“АграБаравінка”) – тут “паляцелі” цеплагенератары, іх здавалі ў Віцебск на капітальны рамонт. Абышлося нятанна – гаспадаркі заплацілі больш за 70 мільёнаў кожная.\nСушылкі ў ААТ “Прыазёрны мір” аднымі з першых сёлета прайшлі выпрабаванне – 19 ліпеня ў Войлавічах убіралі пшаніцу чатыры камбайны. Першая гружаная машына прывезла на вагі амаль шэсць тон зерня.\nРазам зернесушыльныя гаспадаркі раёна здольны высушыць за суткі каля тысячы тон зерня. Асноўная стаўка робіцца на комплексы “Шумілінскага райаграсэрвісу” і ААТ “Лаўжанскае”.\n“На днях запускаем новую сушылку, – гаворыць кіраўнік ААТ «Лаўжанскае» А. В. Аляксеенка. – Заканчваем работы па электрыцы”.\nУ пачатку тыдня мы пабывалі на зернесушылцы ў “Прыдзвінскім” – у Крывым Сяле. Тэрыторыя тут абкошана і падмецена. “Хоць сёння гатовы прыступіць да работы, – гаворыць галоўны інжынер гаспадаркі Леанід Каваленка. – Рамантавалі сваімі сіламі. Была невялікая праблема – прабіла электракабель. Замянілі, працуе добра. На сушылцы ў Полькавічах паставілі дзесяць матораў, што здымалі на зіму. Сушыць зерне будзем пазменна, па чатыры аператары будуць працаваць на кожнай сушылцы. За суткі рэальна мы можам высушыць да 80 тон зерня”.\nДарэчы, у гаспадарцы нядаўна купілі машыну для пярвічнай ачысткі зерня. Яе магутнасць – 25 тон за гадзіну.\nБольшасць сушылак у раёне будуць працаваць на пячным паліве. Яго прывозяць у раён з “Віцебскаблнафтапрадукта”. Як патлумачыў А. І. Мясаедаў, на днях паступіць больш за паўсотню тон такога паліва. Самыя беражлівыя – “Прыазёрны” і “АграБаравінка” – маюць з’эканомленыя запасы яшчэ з мінулага года. У гаспадарках нарыхтоўваюць для сушылак і дровы. Як і ў мінулыя гады, іх будуць выкарыстоўваць пры мінімальнай вільготнасці зерня. Ну, а зернесушыльныя комплексы ў “Шумілінскім райаргасэрвісе” і ААТ “Лаўжанскае” будуць працаваць на прыродным газе.\nУсяго раёну даведзена заданне здаць у дзяржаўную скарбонку 5750 тон зерня. Самая вялікая нагрузка на “Шумілінскі райаграсэрвіс” – 1100 тон, “Прыазёрны мір” – 800 тон, “Прыдзвінскі” – 750 тон. Першыя тоны збожжа чакаюць у канцы гэтага тыдня.\nВытворчы ўчастак ААТ “Полацкі камбінат хлебапрадуктаў” яшчэ ў пачатку ліпеня быў падрыхтаваны да прыёмкі збожжа новага ўраджаю.\n“Адрамантавалі падвясное абсталяванне, навялі парадак на тэрыторыі, – гаворыць в. а. начальніка вытворчага ўчастка Уладзімір Мальгін. – Зрабілі дэзінфекцыю складоў, апрацавалі супраць шкоднікаў. Магутнасць нашай сушылкі 32 тоны за гадзіну. У складах можам захоўваць больш за сем тысяч тон зерня”.\nДарэчы, вытворчы ўчастак хлебапрадуктаў на сезонныя работы працаўладкаваў дадаткова дзесяць чалавек. Па словах У. Мальгіна, патрэбны і яшчэ рабочыя. Так што жадаючым тут можна знайсці часовую работу.\nВ субботу «прямую линию» провела председатель районного Совета депутатов Ирина Новикова


«Лукашэнка проста добры чалавек». Як у Магілёве агітуюць за дзейнага кіраўніка\n03 кастрычнік 2015, 20:39\nПершы пікет за час правядзеньня агітацыйнага этапу перадвыбарчай прэзыдэнцкай кампаніі выставілі ў Магілёве. У сквэры 40-годзьдзя Перамогі актывісты БРСМ пераконвалі магілёўцаў, каб на выбарах яны аддалі свой голас за Аляксандра Лукашэнку.\nЯго вялікі партрэт зь беларускамоўным надпісам «За будучыню незалежнай Беларусі» вылучаўся ў мітусьні мінакоў, якія наведалі ў сквэры ці то кірмаш, ці то выставу народнай творчасьці. Побач хор сьпяваў беларускія песьні.\nНа просьбу журналіста апавесьці пра прэтэндэнта на вышэйшую дзяржаўную пасаду краіны Аляксандра Лукашэнку дзяўчаты ў бэйсболках з надпісам «БРСМ» разгубіліся.\n«Ён добры чалавек. Не дапускае таго, што цяпер адбываецца ва Ўкраіне. Ён усё трымае ў парадку», — адказала адна зь дзяўчат і тут жа дадала:\n«Мы наагул выступаем за мір, за свабодную краіну і, каб у нас было ўсё добра. Хочам, каб да нас падыходзілі людзі і пакідалі свае пажаданьні для тых хто сёлета будзе ўпершыню галасаваць», — зазначыла суразмоўніца.\nЗа час пакуль журналіст гутарыў зь пікетоўцамі да стала з надпісам «Белая Русь» падышло чацьвёра чалавек. Усе як выявілася прыхільнікі Аляксандра Лукашэнкі.\n«Вядома ж хацелася б, каб ён заставаўся нашым прэзыдэнтам і, каб мы жылі ў квітнеючай Беларусі. Тым хто будзе галасаваць упершыню я пажадала, каб яны зрабілі правільны выбар», — зазначала жанчына сталага веку, якой за напісанае пажаданьне пікетоўцы прэзэнтавалі перадвыбарчую праграму Аляксандра Лукаўшэнкі на расейскай мове.\nКалі будуць нейкія перамены, дык толькі да лепшага. Але я б нічога не жадала лепшага. Няхай хаця б было гэтак, як цяпер\nНаступная суразмоўніца на пытаньне, ці трэба чакаць пасьля выбараў пераменаў адказала: «Калі будуць нейкія перамены, дык толькі да лепшага. Але я б нічога не жадала лепшага. Няхай хаця б было гэтак, як цяпер».\nПадышоў да пікету і пакінуў сваё пажаданьне мужчына на добрым падпітку. Напісанае прадэманстраваў. Як выявілася, ён ня быў прыхільнікам дзейнага прэзыдэнта. «Не галасуйце за Лукашэнку», — напісаў мужчына ў сваім пажаданьні.\n«Ён мае права на сваё меркаваньне. Мы жывём у свабоднай краіне», — пракамэнтавала журналісту няёмкую сытуацыю жанчына, якая прыглядала за пікетам.\nУ суботні дзень агітацыйных пікетаў іншых кандыдатаў у прэзыдэнты ў Магілёве заўважана не было. Наагул за прамінулы час агітацыйнага этапу перадвыбарчай кампаніі іх не было. На мінулых прэзыдэнцкіх выбарах агітацыя праходзіла да апошняга дазволенага дня.


Паводле Марка 6 разьдзел – Библия\nПаводле Марка 6 разьдзел\n← Паводле Марка 5 разьдзел • все главы • Паводле Марка 7 разьдзел →\nПаводле Марка Сьвятое Дабравесьце 6 разьдзел\n1 Ён выйшаў адтуль і прыйшоў на бацькаўшчыну Сваю; за Ім сьледам ішлі вучні Ягоныя.\n2 Калі настала субота, Ён пачаў вучыць у сынагозе; і многія слухачы з подзівам казалі: адкуль у Яго гэта? што за мудрасьць дадзена Яму, і як такія дзівосы чыняцца рукамі Ягонымі?\n3 ці не цясьляр Ён, сын Марыін, брат Якава, Ясіі, Юды і Сымона? ці ня тут сярод нас Ягоныя сёстры? І паняверыліся ў Ім.\n4 А Ісус сказаў ім: ня бывае прарока без пашаны, хіба што на бацькаўшчыне сваёй і ў родзічаў і ў доме сваім.\n5 І ня мог учыніць там ніякага цуду; толькі на нямногіх хворых усклаўшы рукі, ацаліў іх.\n6 І зьдзіўляўся зь няверства іхняга. Потым хадзіў па навакольных селішчах і вучыў.\n7 І, паклікаўшы дванаццацёх, пачаў пасылаць іх па двое і даў ім ўладу над нячыстымі духамі.\n8 І наказаў ім нічога ня браць у дарогу, апрача аднаго кія: ні торбы, ні хлеба, ні медзі ў поясе,\n9 а абувацца ў просты абутак і не насіць дзьвюх вопратак.\n10 І сказаў ім: калі дзе ўвойдзеце ў дом, заставайцеся ў ім, пакуль ня выйдзеце з той мясьціны.\n11 І калі хто ня прыме вас і ня будзе слухаць вас, дык, выходзячы адтуль, абцярушэце пыл з ног вашых, у сьведчаньне на іх. Праўду кажу вам: радасьней будзе Садоме і Гаморы ў дзень судны, чым таму гораду.\n12 І яны пайшлі і зьвеставалі каяньне;\n13 выганялі шмат дэманаў і многіх хворых мазалі алеем і ацалялі.\n14 Цар Ірад, дачуўшыся пра Ісуса, – бо імя Ягонае стала слыннае, – казаў: гэта Ян Хрысьціцель паўстаў зь мёртвых, і таму цуды ўчыняюцца ім.\n15 Іншыя казалі: гэта Ільля. А іншыя казалі: гэта прарок, альбо як адзін з прарокаў.\n16 А Ірад, пачуўшы, сказаў: гэта Ян, якому я адцяў галаву, ён паўстаў зь мёртвых.\n17 Бо гэты Ірад, паслаўшы, узяў Яна і ўвязьніў яго ў цямніцу за Ірадыяду, жонку Піліпа, брата свайго, бо ажаніўся зь ёю.\n18 Бо Ян казаў Іраду: нельга табе мець жонку брата твайго.\n19 А Ірадыяда, угневаўшыся на яго, хацела забіць яго; ды не магла.\n20 Бо Ірад баяўся Яна, ведаючы, што ён муж праведны і сьвяты і пільнаваў яго; многае рабіў, слухаючыся яго, і з прыемнасьцю слухаў яго.\n21 Настаў зручны дзень, калі Ірад, з нагоды ўгодкаў сваіх, даваў гасьціну вяльможам сваім, тысячнікам і старэйшынам Галілейскім, –\n22 дачка Ірадыядзіна ўвайшла, скакала і дагадзіла Іраду і ўсім, што ўзьляжалі зь ім. Цар сказаў дзяўчыне: прасі ў мяне, чаго хочаш, і дам табе.\n23 І запрысягнуўся ёй: чаго ні папросіш у мяне, дам табе, нават да палавіны майго царства.\n24 Яна выйшла і спыталася ў маці сваёй: чаго прасіць? Тая адказала: галавы Яна Хрысьціцеля.\n25 І яна адразу пайшла сьпешна да цара і прасіла, кажучы: хачу, каб ты даў мне цяпер жа ў місе галаву Яна Хрысьціцеля.\n26 Цар замаркоціўся; але, дзеля прысягі і тых, што ўзьляжалі зь ім, не захацеў адмовіць ёй.\n27 І адразу паслаўшы збраяносца, цар загадаў прынесьці галаву ягоную.\n28 Той пайшоў, адцяў яму галаву ў цямніцы, і прынёс галаву ягоную ў місе і аддаў яе дзяўчыне, а дзяўчына аддала яе маці сваёй.\n29 Вучні ягоныя, пачуўшы, прыйшлі і ўзялі цела ягонае і паклалі яго ў магілу.\n30 І сабраліся апосталы да Ісуса і расказалі Яму ўсё, і што зрабілі, і чаму навучылі.\n31 Ён сказаў ім: ідзеце вы адныя ў пустэльнае месца і адпачнеце крыху. Бо шмат прыходзіла і адыходзіла, так што і есьці ім ня было калі.\n32 І выправіліся ў пустэльнае месца на лодцы адныя.\n33 Люд убачыў, як яны выпраўляліся, і многія пазналі іх; і беглі туды пешыя з усіх гарадоў і апярэдзілі іх, і сабраліся да Яго.\n34 Ісус, выйшаўшы, угледзеў мноства людзей і пашкадаваў іх, бо яны былі як авечкі без пастуха; і пачаў іх вучыць многа.\n35 І як што часу мінула шмат, вучні Ягоныя, прыступіўшы да Яго, кажуць: месца тут пустэльнае, а час ужо позьні;\n36 адпусьці іх, каб яны пайшлі ў навакольныя вёскі і селішчы і купілі сабе хлеба; бо ім няма чаго есьці.\n37 Ён сказаў ім у адказ: вы дайце ім есьці. І сказалі Яму: хіба што нам пайсьці купіць хлеба дынараў на дзьвесьце і даць ім есьці?\n38 Але Ён папытаўся ў іх: колькі ў вас хлябоў? Ідзеце, паглядзеце. Яны, даведаўшыся, сказалі: пяць хлябоў і дзьве рыбіны.\n39 Тады загадаў ім пасадзіць усіх гуртамі на зялёнай траве.\n40 І паселі радамі па сто і па пяцьдзясят.\n41 Ён узяў пяць хлябоў і дзьве рыбіны, узьвёў вочы да неба, дабраславіў і разламаў хлябы і даў вучням Сваім, каб яны раздалі ім; і дзьве рыбіны падзяліў на ўсіх.\n42 І елі ўсе і наеліся;\n43 і набралі кавалкаў хлеба і рэшты ад рыбін дванаццаць поўных кашоў;\n44 а было тых, што елі хлябы, каля пяці тысяч мужчын.\n45 І адразу ж прымусіў вучняў Сваіх увайсьці ў лодку і выправіцца наперад на той бок да Віфсаіды, пакуль Ён адпусьціць людзей.\n46 І адпусьціўшы іх, пайшоў на гару памаліцца.\n47 Увечары лодка была пасярод мора, а Ён адзін на зямлі.\n48 І ўбачыў іх у бядзе ў плаваньні, бо вецер ім быў супраціўны; а каля чацьвёртай варты ночы падышоў да іх, ідучы па моры, і хацеў прайсьці міма іх.\n49 Яны, убачыўшы Яго, што ідзе па моры, падумалі, што гэта прывід, і закрычалі.\n50 Бо ўсе бачылі Яго і перапалохаліся. І адразу загаварыў зь імі і сказаў ім: узбадзёрцеся; гэта Я, ня бойцеся.\n51 І ўвайшоў да іх у лодку; і вецер аціх. І яны вельмі-вельмі зьдзіўляліся ў сабе і дзіву даваліся.\n52 Бо не дайшлі розумам да цуду з хлябамі, таму што сэрца ў іх было скамянелае.\n53 І пераправіўшыся, прыбылі ў зямлю Генісарэцкую і прысталі да берагу.\n54 Калі выйшлі яны з лодкі, адразу жыхары, пазнаўшы Яго,\n55 абеглі ўсё навакольле тое і пачалі на ложках прыносіць хворых туды, дзе, як чуваць было, Ён быў.\n56 І куды ні прыходзіў Ён, ці то ў селішчы, ці то ў гарады, ці то ў вёскі, клалі хворых на плошчах і прасілі Яго, каб ім дакрануцца хоць да краю адзеньня Ягонага; і каторыя дакраналіся да Яго, ацаляліся.


Каб дома заусёды было прыгожа\nГалоўная ➠ Электраправодка ➠ Каб дома заусёды было прыгожа\nКожны ведае пра тое, колькі праблем узнікае, калі вырашаеш замяніць столь. Неабходна старанна прыбраць старое пакрыццё, зраўняць швы, заладзіць расколіны, пакрыць столь грунтоўкай, затым фарбай, пачакаць пакуль усё гэта высахне.\nУ кватэры пачынаецца поўны хаос, белы налёт ад старой пабелу пакрывае ўсе вакол, а новая фарба сохне і пахне некалькі дзён. У такім выпадку выхадам з сітуацыі стане ўстаноўка нацяжной столі. Усе працы можна выканаць за адзін дзень, без лішняга шуму і пылу.\nДля таго, каб усе работы былі выкананы якасна, гэта справа стаіць даверыць прафесіяналам. Знайсці такіх можна ў фірме Хатні Выгода. Гэтая кампанія ўжо некалькі гадоў функцыянуе на рынку і займаецца цэлым комплексам паслуг: ўсталёўвае вокны з розных матэрыялаў, нацягвае столі і займаецца вырабам шаф - купэ.\nУ апошні час вялікай папулярнасцю карыстаюцца кітайскія нацяжныя столі, якія вырабляюцца з высакаякаснага матэрыялу і ні ў чым не саступаюць столям заходняй вытворчасці. На сайце можна разлічыць прыкладную кошт, у якую абыдуцца такія столі. У гэтага віду ёсць некалькі пераваг: кітайскія столі маюць даволі нізкую кошт, устанаўліваюцца таксама, як і любыя іншыя, іх можна эксплуатаваць больш за дзесяць гадоў.\nАкрамя нацяжных столяў з Кітая, фірма ўсталёўвае нямецкія, бельгійскія, французскія і расійскія столі з тканіны і штучнага матэрыялу. Для любога дызайну кампанія Хатні Выгода можа падабраць падыходны колер і мадэль нацяжной столі.\nДля дакладнага разліку неабходна выклікаць замершчыка, які складзе каштарыс. Асабліва, гэта тычыцца столяў з вялікай колькасцю кутоў або складаных канструкцый.\nМожна з упэўненасцю сказаць, што толькі ў фірмы Хатні Выгода ёсць нацяжныя столі кошт якіх задаволіць нават самага патрабавальнага кліента. Акрамя гэтага, ніякай іншай сайт не зможа прапанаваць адразу столькі паслуг: ўстаноўку жалезных дзвярэй, замену вокнаў і падбор столі для ўсёй кватэры.\nКалі ў кліента ёсць пытанні, то прадстаўнікі кампаніі заўсёды гатовыя на іх адказаць. У хатняй выгодзе працуюць толькі прафесіяналы, якія здольныя даць пісьменную кансультацыю па тэлефоне. Звязацца з прадстаўнікамі фірмы можна па тэлефонах +7 (495) 220-45-70, 7 (985) 220-45-70 або пры дапамозе электроннай пошты.\nХопіць марнаваць час на брудныя работы!\nТэхнічная эксплуатацыя будынкау\nТрубы для коміна\nВытворчасць фанеры розных гатункау sveza\nПанэльныя платы ці так яны добрыя\nАсаблівасці выбару якаснай паркетнай дошкі


Як у Дзятлаве Калядкі гулялі — ГУК "Дятловский районный центр культуры и народного творчества"\nГлавная Новости Як у Дзятлаве Калядкі гулялі\nобновлено 09.01.2022 07.01.2022 Новости\nЯк у Дзятлаве Калядкі гулялі\nУ светлае свята Нараджэння Хрыстова дзятлаўчане ўзгадалі не толькі рэлігійныя, але і народныя традыцыі, сустрэўшы яго па старадаўнім беларускім абрадзе.\n“Калядныя забавы” на плошчы 17 Верасня райцэнтра сталі сапраўдным сямейным святам. Ладзілі мерапрыемства работнікі культуры з усяго Дзятлаўскага раёна. Яны прывезлі з сабою добрыя песні, вясёлыя гульні і аўтэнтычныя традыцыі нашых продкаў.\nСустрэць свята, разам павесяліцца ад душы гасцей запрасілі гаманкія кабеты ў народных строях – Марына Лукіянец і Таццяна Дудкіна. На працягу ўсяго гуляння яны нікому не далі засумаваць: разам з Пеўнем паваражылі дзяўчатам і дзяўчынкам на суджанага, нагадалі народныя калядныя прыкметы і раздалі прызы самым актыўным.\nУ госці да дзятлаўчан прыехала вядомая ў раёне тэатр-студыя гульні “Суседзі”. Яе ўдзельнікі прыбылі на свята па ўсіх народных беларускіх канонах: з каляднай зоркай, Мядзведзем, Буслом і Казою-дзеразою. Малеча і дарослыя ад душы весяліліся пад музыку разам з казачнымі героямі, танцавалі, бегалі, вадзілі карагоды і нават кідалі лапці.\nНа працягу ўсяго свята з зімовай раённай сцэны гучала шмат добрых народных і аўтарскіх песень у выкананні народнага калектыву “Ятранка”, вакальнай групы Дварэцкага дома культуры, Іны Юганавай, Івана Кашко, Чэслава Свіба, Ірыны Бакшук.\nПрыемным бонусам народнага гуляння сталі гандлёвыя кропкі, дзе госці свята набывалі пачастункі і сувеніры.\nПредыдущая статья “Каляды” у Гезгалах\nСледующая статья Итоги III Международного фестиваль-конкурса "Арт-парад в Витебске"\nТворчыя пляцоўкі фестывалю\nобновлено 21.02.2021 21.02.2021 Новости\n“Роднай мове прысвячаецца”\nобновлено 21.05.2017 19.05.2017 Новости


10 студзень 2008, 21:30\nПадчас сёньняшняй акцыі прадпрымальнікаў не было ніякіх палітычных лёзунгаў, дробныя бізнэсоўцы патрабавалі ўсяго толькі скасаваньня ўказу №760.\nАле рэпрэсіі, якія абрынуліся на іх, цалкам супастаўныя з тымі, якія ўлада ўжывае адносна палітычнай апазыцыі: і запалохваньне, і публічная дыскрэдытацыя, і прэвэнтыўныя затрыманьні паводле надуманых падставаў, і крымінальны перасьлед удзельнікаў масавых акцый. Хаця здавалася б – чыстая эканоміка, так бы мовіць, “сацыялка”, нічога болей, самая што ні на ёсьць справа сацыяльнай дзяржавы. Нават міністэрства эканомікі налічыла 46 тысяч прадпрымальнікаў, якія дагэтуль не перарэгістраваліся ў ПУПы. Гэта значна больш, чым 1767 “дэструктыўных элемэнтаў”, дакладна падлічаных шэфам КДБ Ю. Жадобіным. А сродкі – як супраць “дэструктыўных”.\nЧыноўнікі тлумачаць неабходнасьць 760-га ўказу патрэбамі эканомікі, часам гучаць нават спасылкі на замежныя краіны зь пераходнай эканомікай, дзе колькасьць індывідуальных прадпрымальнікаў беларускага тыпу істотна зьменшылася, калі яны ня зьніклі наагул. І гэта насамрэч так, бо краіны зь пераходнай эканомікай як раз гэты пераход і ажыцьцявілі. У гадавых справаздачах Усясьветнага банку ўражваюць долі ў ВУП краінаў рэгіёну, якія вырабляе прыватны сэктар: Польшча – за 80%, Расея – 70%, Беларусь – 25% (!). З усіх постсавецкіх краінаў такая самая доля ўкладу прыватнага сэктару ў ВУП – толькі ва Ўзбэкістане.\nБеларусь нікуды не пераходзіць, вось у чым праблема.\nНапрыканцы году ў кампаніі цкаваньня прадпрымальнікаў узяў удзел асабіста кіраўнік дзяржавы, натхняючы сваім прыкладам шараговых прапагандыстаў. Прадпрымальнікі былі абвінавачаныя ў падрыве нацыянальнай (дзяржаўнай, зразумела) прамысловасьці: вязуць таннае, зьбіваюць цэны, у выніку церпяць прадпрыемствы і іх работнікі. Тое, што як пакупнікі работнікі гэтых прадпрыемстваў як раз выйграюць, купляючы танны тавар, - пра гэта чамусьці ня ўзгадвалася.\nУжо, здаецца, колькі гадоў прайшло з абяцаньня страсаць прадпрымальнікаў “як ушывых блох”, а ў сэнсе эканамічнай філязофіі, як бачым, нічога не зьмянілася.\nХаця можа ўлада і мае рацыю ў тым сэнсе, што знакамітая “кітайская мадэль” двухсэктарнай эканомікі, на якую так любяць спасылацца, ў нашых краёх неяк не атрымліваецца: ці нармальная рынкавая эканоміка, у якой колькасьць дробных прыватнікаў сапраўды зьмяншаецца, ці эканоміка адзяржаўленая, дзе прадпрымальнікі – як пятае кола ў возе. І калі апазыцыя для ўлады – вораг палітычны, то прадпрымальнікі – клясавы.\nМагчыма, такую жорсткасьць у “дыялёгу” з прадпрымальнікамі ўлада дэманструе таму, што ведае, іх хаця і шмат, але яны – ў пэўным сацыяльным гета, наўрад ці іх пратэст знойдзе шырокую падтрымку іншых слаёў насельніцтва, для іх бізнэсоўцы – тыя, хто ў “масьле качаецца” і “грошы рыдлёўкай грабе”. Хаця хто ведае, пратэст з выхадам на цэнтральныя плошчы сталіцы – гэта ўзор, гатовая форма. Паводле дадзеных апытаньняў, леташняе скасаваньне льгот і скачок цэн даволі істотна падвысілі ўзровень незадавальненьня ў грамадзтве. Пакуль гэтае незадавальненьне ніяк не праяўляецца, акрамя бурчэньня, але сытуацыя робіцца няўстойлівай і нават маленькі штуршок можа спарадзіць лявіну. Нешта, у тым ліку і страйк прадпрымальнікаў, можа стаць каталізатарам пратэсту тых, хто можа і ніяк не падтрымлівае барацьбу бізнэсоўцаў. Магчыма, перасьцярогай ад такога сцэнару і тлумачыцца тая жорсткасьць, зь якой улады абышліся з чыста эканамічным пратэстам прыватных прадпрымальнікаў.


Ітсізм — Вікіпедыя\nІтсі́зм (нідэрл.: Ietsisme, ад нідэрл.: Iets — штосьці, што-небудзь, абы-што) — тэрмін, які апісвае веру ў метафізічную сілу. Выраз вынайдзены для пазначэння формы рэлігійнага лібералізму для класіфікацыі веры, калі чалавек, з аднаго боку, падазрае, што штосьці ці хтосьці дзесьці ёсць, але, з іншага боку, не прымае і не падтрымлівае ўсталяваную сістэму вераванняў, дактрын, догм і існуючых тлумачэнняў прыроды Бога якой бы то ні было рэлігіі.\n«…Магчыма, ёсць штосьці нашмат большае, чым тое, што мы можам ведаць».\nМагчыма, што першае ўзгадаванне гэтага слова было ў нідэрландскім «Сацыяльна-культурнай справаздачы» 1996 года, (нідэрл.: Sociaal en Cultureel Rapport 1996). У лістападаўскім выданні перыядычнага часопіса філасофіі «Filosofie Magazine» таго ж года ў артыкуле «Вось, ідуць Ітсеры», паведамлялася: «Усё менш людзей праяўляюць цікавасць да царквы. Колькасць вернікаў у „невядомую, вышэйшую сілу“ павялічваецца; пачынаючы з 1991 года, з 2 % да 22 % (паводле дадзеных „Сацыяльна-культурнай справаздачы“ за 1996 рок). Гэта нацыянальная эпідэмія. Тыповы адказ ітсіста на пытанне: „Ці верыце вы ў агульнапрынятага хрысціянскага Бога?“ будзе: „Hе, але штосьці мусіць быць…“». Апытанне грамадскай думкі, што праводзілася галандскай штодзённай газетай «Trouw» у кастрычніку 2004 года, паказала, што каля 40 % яе чытачоў адчуваюць сябе менавіта «ітсістамі».\nВыраз стаў вядомым у Нідэрландах пасля таго, як палітычны аглядальнік Рональд Пластарк (нідэрл.: Ronald Plasterk; у цяперашні час міністр адукацыі, культуры і навукі Нідэрландаў) выкарыстаў яго як асноўную тэму тэлевізійнай праграмы «Buitenhof». Але, мусіць, слова існавала і да гэтай праграмы.\nУ адрозненні ад традыцыйных агностыкаў, якія разглядаюць рэчы больш скептычна, «не веруючы ў тое, што невядома», ітсісты лічаць, што, «магчыма, ёсць штосьці нашмат большае, чым тое, што мы можам ведаць». Бог у гэтай форме рэлігійнага лібералізму можа ўяўляцца альбо як нейкая істота, якая існуе па-за светам (падобны пункт гледжання выказваецца і ў іўдаізму, хрысціянстве і ісламе), або як калектыўная духоўная сіла, што існуе ў межах свету (падобна будыйскаму «уяўленню пра свет»).\nУ кастрычніку 2005 года слова «ітсізм» было далучана да чатырнаццатага выпуску слоўніка «ван Дале» (нідэрл.: Dikke Van Dale). У англійскую мову гэты тэрмін трапіў у якасці запазычання з галандскай.\n↑ ISBN13: 9789066484313, 14-ы выпуск галандскага слоўніку Dikke van Dale.\nУзята з "https://be.wikipedia.org/w/index.php?title=Ітсізм&oldid=1733515"\nАпошняе змяненне старонкі адбылося 17:23, 1 студзеня 2014.


Часопіс "Ave Maria" :: №11(127) 2005 ::МІНСК: ПАДРЫХТОЎКА ДА ЎРАЧЫСТАСЦІ\n28 верасня 2004 г. на плошчы перад базылікай святога Пятра ў Рыме Слуга Божы Ян Павел ІІ асвяціў абраз Найсвяцейшага Імя Марыі Беззаганна Зачатай, які 10 снежня гэтага года будзе каранаваны і змешчаны ў галоўным алтары мінскай архікатэдры. Пра падрыхтоўку да гэтай падзеі гаворыць пробашч архікатэдральнага касцёла Імя Найсвяцейшай Панны Марыі ў Мінску, Мінскі дзекан ксёндз Антоні Клімантовіч.\n— Асвячэнне ўзноўленага і нанава адбудаванага галоўнага алтара мінскай архікатэдры, у якім будзе змешчаны абраз Маці Божай, падараваны і асвечаны Слугою Божым Папам Янам Паўлам ІІ, — гэта, безумоўна, надзвычай важная і значная падзея для ўсяго Касцёла ў Беларусі. Галоўная каталіцкая святыня нашай краіны, знявечаная і апаганеная ў гады «ваяўнічага атэізму», была адноўленая і рэкансэкраваная 21 кастрычніка 1997 г., але да гэтага часу ў ёй не былі цалкам завершаны рэстаўрацыйныя працы і, у прыватнасці, адсутнічаў зруйнаваны галоўны алтар. Цяпер ён адбудаваны у дакладнай адпаведнасці з тым алтаром, які тут існаваў, і ў абвешчаны Янам Паўлам ІІ Год Эўхарыстыі ў нашай святыні, нарэшце, з’явіцца годнае месца для табэрнакулюма, дзе будзе заўсёды прысутны Езус Хрыстус у Эўхарыстычнай постаці.\n10 снежня стане для архікатэдральнай парафіі падвойным святам, бо ў гэты ж дзень таксама будуць асвечаны новыя арганы, пабудаваныя аўстрыйскімі майстрамі (дарэчы, адны з лепшых у Еўропе) — дар Епіскапату Аўстрыі.\nБольш падрабязна хацелася б спыніцца на абразе Імя Марыі Беззаганна Зачатай. Перад тым, як заняць цэнтральнае месца ў новаасвечаным алтары, ён будзе каранаваны. Гэта не зусім звычайная каранацыя, бо карануюць, як правіла, абразы з багатай гісторыяй, якія праславіліся шматлікімі цудамі, такія, напрыклад, як абраз Маці Божай Будслаўскай, або нядаўна каранаваны ў Гродне абраз Маці Божай Кангрэгацкай (Студэнцкай). Абраз Імя Марыі Беззаганна Зачатай не мае такой гісторыі. Ён з’яўляецца сучасным творам і быў напісаны ў Італіі па просьбе галавы Касцёла ў Беларусі кардынала Казіміра Свёнтка. Папа Ян Павел ІІ, Слуга Божы, які падараваў і асвяціў абраз, выказаў жаданне, каб ён быў каранаваны. Таму гэтая каранацыя стане выразам падзякі Найсвяцейшай Панне Марыі ад імя ўсяго Касцёла і асабліва ад імя беларускіх каталікоў за захаваны праз Яе заступніцтва скарб веры, які не ўдалося знішчыць ворагам Хрыстовага Касцёла за доўгія гады пераследу, а таксама нагадаць нам пра нашыя даўнія хрысціянскія карані і багатую рэлігійную традыцыю, якой мы павінны непахісна трымацца, беручы прыклад з нашых продкаў.\nСтарэйшыя вернікі, сярэдняе пакаленне і моладзь архікатэдральнай парафіі ўжо пачалі рыхтавацца да ўрачыстасці. Яна павінна стаць сапраўдным святам нашай веры, а таму найлепш падрыхтавацца да яе нам дапаможа перш за ўсё шчырая малітва. Мы распачалі гэтую духоўную падрыхтоўку ў кастрычніку, і невыпадкова. Кастрычнік — гэта месяц, асаблівым чынам прысвечаны аднаму з найпрыгажэйшых і найбольш папулярных Марыйных набажэнстваў — святому Ружанцу, які ніколі не выпускаў з рук Слуга Божы Ян Павел ІІ і ўсіх нас нястомна заклікаў на ім маліцца. На працягу таго часу, што застаецца да ўрачыстасці, у нашым касцёле будуць рэгулярна праводзіцца спецыяльныя малітвы, мэта якіх — дапамагчы вернікам належным чынам перажыць урачыстасць і правільна разумець яе духоўнае значэнне.\nТрыдыум распачнецца ў чацвер 8 снежня, ва ўрачыстасць Беззаганнага Зачацця Найсвяцейшай Панны Марыі. У гэты дзень пасля святой Імшы а 8-й гадзіне адбудзецца выстаўленне Найсвяцейшага Сакрамэнту і адарацыя, якая будзе доўжыцца на працягу трох дзён. У гэты і наступны дні (8 і 9 снежня) святыя Імшы ў нашым касцёле будуць адбывацца а 8-й і 12-й гадзіне, а таксама ўвечары ў 18.30. Іх будуць цэлебраваць розныя святары, якія ў сваіх казаннях растлумачаць вернікам розныя аспекты ўрачыстасці і звязаных з ёю падзеяў.\nАдарацыя Найсвяцейшага Сакрамэнту будзе працягвацца і пасля святой Імшы а 8-й гадзіне ў суботу 10 снежня і завершыцца а 11-й гадзіне. А 12-й гадзіне распачнецца ўрачыстая святая Імша, падчас якой адбудзецца каранацыя абраза Імя Марыі Беззаганна Зачатай і асвячэнне алтара. У ёй прымуць удзел арцыбіскуп мітрапаліт Мінска-Магілёўскі кардынал Казімір Свёнтэк, Апостальскі Нунцый у Беларусі арцыбіскуп Марцін Відавіч, іншыя біскупы, шматлікія святары, законнікі і законніцы, прадстаўнікі дыпламатычнага корпусу. На ўрачыстасць збіраюцца прыехаць пілігрымы з усіх дыяцэзій нашай краіны і нават з-за мяжы.\nМы ўсіх будзем рады бачыць у мінскай архікатэдры і шчыра запрашаем разам з намі перажыць гэты светлы дзень, гэтую цудоўную ўрачыстасць. Карыстаючыся магчымасцю, я хацеў бы са старонак часопіса «Ave Maria» звярнуцца да ўсіх вернікаў, перш за ўсё да мінчанаў, а асабліва — да моладзі, каб, захопленыя штодзённымі клопатамі, не прапусцілі гэтую вялікую падзею і ўдзельнічалі не толькі ў кульмінацыі ўрачыстасці, але таксама ў святой Імшы і адарацыі Найсвяцейшага Сакрамэнту на працягу ўсіх трох дзён.\nПамятайце, што кожны, хто з даверам звяртаецца да Найсвяцейшай Панны, заўсёды атрымлівае праз Яе заступніцтва шчодрыя ласкі. Таму з рук Маці Божай на нашым абразе, як сімвал гэтых ласкаў, сыходзяць промні святла, якія асвятляюць увесь свет. Пад нагамі Беззаганнай — змяя, і гэта азначае канчатковую перамогу дабра над злом. Я не сумняваюся, што кожны, хто будзе маліцца перад гэтым абразом Багародзіцы, з Яе дапамогаю пераможа любыя спакусы злога духа і атрымае ўсё, аб чым Яе шчыра папросіць.


Каса са стужкай - Confetissimo - жаночы блог\nКаса з ўплеценыя стужкай з'яўляецца класічным спалучэннем, якое ніколі не губляе актуальнасці. Як уплесці стужку ў касу, разгледзім далей.\nШто уплесці ў касу?\nСтандартную і знаёмую з дзяцінства прычоску - касу з ўплеценыя атласнай стужачкай можна ўсяляк мадэрнізаваць і відазмяняць пад сучасныя плыні. Гэтага можна дасягнуць, калі замест звычайнай стужкі уплесці нешта іншае, напрыклад:\nяркі шаўковы хустку;\nпалоску тканіны з неапрацаванымі бакамі;\nлоскут скуры і г.д.\nТакім чынам, уплятаючы розныя аксэсуары ў косы, можна змяняць свой вобраз у залежнасці ад ўбору, сітуацыі і настрою. Пры гэтым найбольш ўдалы варыянт - калі ствараецца кантраст паміж адценнем валасоў і колерам ўплятаюцца стужкі (або іншага аксэсуара).\nВіды кос з стужкамі\nКасы з стужкамі можна плесці па самых разнастайных схемах, як простым, так і досыць складаным, даступным толькі прафесійным майстрам:\nКаса-паляць са стужкай. Выгляд кладкі, які адрозніваецца прастатой пляцення і яркім знешнім выглядам; асабліва прыгожа паляць глядзіцца на прамых доўгіх валасах.\n«Рыбін хвост» са стужкай. Каса, па сваёй форме нагадвае рыбін хвост. Яна з'яўляецца досыць просты ў пляценні і падыходзіць для розных выпадкаў дзяўчатам, жадаючым надаць разыначку свайму вобразу.\nОднопрядная каса са стужкай. Прыбраная і жаноцкая прычоска, якая мае мноства варыяцый. Яна ідэальна падыходзіць і дарослым жанчынам, і дзяўчынкам ў якасці паўсядзённага, святочнай і нават вясельнай прычоскі.\nФранцузская каса са стужкай. Варыянт для вытанчаных і гламурных дзяўчат, які найлепшым чынам зможа падкрэсліць імідж. Тут таксама існуе некалькі варыянтаў пляцення і кладкі самай касы - яна можа завівалі вакол галавы, Пачынацца ад макушкі альбо плесціся ўбок, кос можа быць некалькі, іх можна сцягваць ў пучок або пакідаць свабоднымі і г.д.\nЧетырехпрядная каса са стужкай. Тут маецца на ўвазе больш складаная тэхніка пляцення, якая патрабуе акуратнасці і цярпення, але намаганні стаяць выніку - прычоска выглядае вельмі эфектна і стыльна, дапамагае вылучыцца з натоўпу.\nШвейцарская каса са стужкай. Па тэхніцы падобная з звычайнай трехпрядной касой, але пры гэтым кожная пасму перад пляценнем закручваецца ў паляць. Такая прычоска з'яўляецца адначасова вельмі просты і стыльнай.\nГрэцкая каса са стужкай. Ідэальны варыянт для рамантычных натур, які цяпер знаходзіцца на піку папулярнасці. Яна падыходзіць як для ўладальніц прамых, так і кучаравых валасоў і здольна ўпрыгожыць і асвяжыць вобраз у любой сітуацыі.\nГаландская каса са стужкай. Прычоска-хіт некалькіх апошніх сезонаў, якая па тэхніцы аналагічная пляценні французскай косы, Але пляценне вырабляецца як бы навыварат. Гэтая прычоска выглядае адначасова далікатна і сэксуальна.\nЯк заплесці касу са стужкай?\nРазгледзім, як плесці касу са стужкай, на адным са складаных варыянтаў - четырехпрядной касе. Пасля авалодання гэтай тэхнікай упляценне стужкі ў іншыя віды кос не выкліча ў вас цяжкасцяў:\nЗачэсаны ўсе валасы назад і аддзяліць частку валасоў на верхавіне, пасля чаго прывязаць стужку на невялікую пасму.\nПадзяліць на тры роўныя часткі аддзеленую раней частка валасоў. Атрыманыя тры пасмы будзем называць злева направа: пасму 1, пасму 2 і пасму 3. Пасму з прывязанай стужкай злучыць з пасму 2.\nПлесці, як звычайную касу, але пры гэтым прапускаючы стужку паміж пасмамі. У левую руку бярэм пасмы 1 і 2 і стужку, якую заносім на пасму 2. Пры гэтым у правай руцэ - пасму 3.\nПасму 3 змяшчаем на пасму 2, а зверху - стужку; такім чынам, у правай руцэ знаходзяцца стужка і пасму 2. Далей пасму 1 заводзім пад пасму 3 на стужку, а яе пераносім пад пасмай 1 ў левую руку.\nПасму 2 змяшчаем на пасму 1 і дадаем валасы справа ў пасму 2. Зверху на пасму 2 заводзім стужку, каб у правай руцэ апынулася пасму 1 і стужка.\nПасля гэтага бізуном гэтак жа, як у пункце 4. Т. е. Пасму 3 заводзім пад пасму 2 і злева ад скроні набіраем валасы для патаўшчэнні пасмы.\nПасму 1 кладзём на пасму 3, і калі стужка знаходзіцца пад пасмай 3, зноў набіраем валасы з правага бок у пасму 3, накладваючы зверху стужку.\nГэтак жа, як у пункце 4, пасму 2 заводзім пад пасму 1 і набіраем валасы злева ад скроні. Пасму 2 - у правай руцэ, стужка - у левай.\nПрацягваем пляценне па ўсёй галаве, паступова набіраючы валасы з двух бакоў.\nКаб каса атрымалася аб'ёмнай, яе краю трэба трохі выцягнуць. Сабраўшы ўсе валасы, працягваем плесці касу, але без дадатковых пасмаў. Пасля заканчэння пляцення касу трэба замацаваць гумкай і павязаць зверху бант.\nРаім прачытаць: Модныя стрыжкі сессон - фота, асаблівасці, ідэі


Юбілей аршанскага футболу :: Новости Орши\nЮбілей аршанскага футболу\n2726 просмотров, 1 комментарий\nНа самым пачатку 2018 года сайт Orsha.eu апублікаваў артыкул з юбілеямі, якія звязаныя з нашым горадам у бягучым годзе. Кожны з іх па-свойму важны, бо датычыцца біяграфіі славутых сыноў і дачок Аршаншчыны, культуры, грамадскага жыцця. Аднак у спіс юбілеяў, безумоўна, неабходна дадаць 100-годдзе аршанскага футболу.\nМенавіта такую круглую дату мы святкуем сёлета. Беларускія футбольныя гісторыкі, у прыватнасці, светлай памяці Віктар Плысаў усталявалі дакладны год нараджэння футболу ў шэрагу гарадоў Беларусі. Да прыкладу, беларускі футбол у цэлым нарадзіўся ў 1910 годзе ў Гомелі. Вядомыя часопісы “Libero” і “Fussball-Weltzeitschrift” зафіксавалі гэты факт на сваіх старонках. Пачынальнікам беларускага футбола з’яўляецца А.Лібман. Ён быў адным з вядучых футбалістаў зборнай Кіева, а затым быў прызначаны на службу ў аддзяленне Арлоўскага банку, якое знаходзілася ў Гомелі. З сабою ён прывёз мяч, які зацікавіў гамельчукоў. Ды так, што ўжо ўвосень 1910-га ў Гомелі былі чатыры футбольныя каманды.\nУ Оршу футбол завітаў ужо неўзабаве — ў 1918. Хутчэй за ўсё, мяч аршанцы ўбачылі раней, але каб гуляць у яго камандамі, трэба было тыя каманды стварыць. Застаецца здзіўляцца мужнасці аршанцаў таго часу, якія мелі настолькі вялікае жаданне гуляць у малавядомую тады на тэрыторыі ўжо колішняй Расейскай імперыі гульню. Яны рашыліся на гэта ў тым годзе, у якім яшчэ ішла І Сусветная вайна. Праз наш горад пралёг фронт, у тыя гады аршанцам не было вясёлага жыцця. Аднак жаданне пераважыла, і ўлетку 1918 у Оршы прайшоў першы зафіксаваны ў горадзе футбольны матч.\nНа першы ў гісторыі горада футбольны паядынак, верагодна, прыйшло нямала людзей, аднак дзе канкрэтна матч праходзіў, гісторыя не захавала. Зборная Оршы ў той летні дзень згуляла з камандай Віцебска. На вялікі жаль, звестак пра склады каманд на тую гульню і нават выніковы лік не захавалася. Магчыма, прычынай таму не столькі час, у якім велізарнай рэдкасцю былі фотаздымачы, а сама з’ява. Хто ж мог падумаць, што ўжо ў хуткім часе футбол стане “хваробай”, тысячы людзей пачнуць гуляць у яго, а дзясяткі тысяч не менш актыўна падтрымліваць футбалістаў, якія б'юцца за гербы іх гарадоў і спартовых клубаў? Факт застаўся ў гісторыі — ў 1918 годзе аршанцы ўпершыню ў гісторыі ўбачылі, што такое футбол.\nУжо на наступны, 1919 год у Оршы быў створаны гімнастычны гурток, такія ж тады ўзніклі і ў іншых гарадах Беларусі — Менску, Полацку, Віцебску і Магілёве. У гуртках развіваліся такія віды спорту як дужанне, гіравы спорт, валейбол, лёгкая атлетыка і футбол. Варта дадаць, што ў Гомелі на той момант футбольныя каманды ўжо існавалі амаль дзесяцігоддзе. З гонарам можна казаць, што Орша стала адным з першых беларускіх гарадоў, дзе пачалі гуляць у футбол.\nСпроба стварыць Беларускую народную рэспубліку ў 1918 пацярпела няўдачу, Усебеларускі з’езд разагналі бальшавікі, яны ж не далі беларусам стварыць незалежную дзяржаву. Мара пра стварэнне зборнай Беларусі ў нацыянальна арыентаваных аматараў футболу не здзейснілася, нацыянальную каманду нашай незалежнай краіны ўбачаць толькі іх нашчадкі праз некалькі пакаленняў. Але і савецкія ўлады прывабіў футбол. У 1923 годзе былі праведзены занальныя спаборніцтвы спартоўцаў так званай “Заходняй акругі”. У футбольным турніры прынялі ўдзел каманды Віцебска, Полацка, Оршы і Невеля. На прадпрыемствах пачалі стварацца каманды, і ўжо ў 1926 годзе практычна на кожнай фабрыцы ці заводзе горада быў калектыў атлетаў, які займаўся гэтай гульнёй. У тым жа годзе зборная Оршы адправілася на першае неафіцыйнае першынство БССР. І выступіла вельмі паспяхова — каманда дайшла да фіналу, і толькі там саступіла зборнай Бабруйска 0:2. Такім чынам, ужо праз 8 гадоў пасля першага ў гісторыі Оршы футбольнага матчу каманда нашага горада гуляла ва ўсебеларускім турніры.\nА ўжо ў красавіку 1927 года быў праведзены першы афіцыйны чэмпіянат рэспублікі, у якім выступала і каманда Оршы. Спаборніцтвы сапраўды ахапілі розныя рэгіёны Беларусі. Акрамя аршанцаў у турніры гулялі калектывы Менска, Гомеля, Віцебска, Магілёва, Бабруйска, Мазыра і Полацка. Першымі чэмпіёнамі Беларусі сталі футбалісты Гомеля.\nТакой была гісторыя першага дзесяцігоддзя існавання аршанскага футболу. Без сумневу, дата ў 100 гадоў з дня першага матчу ў Оршы — вельмі важная для гісторыі нашага гораду, асабліва для тых, хто любіць і шануе гульню № 1.\nОбсуждение новости: Юбілей аршанскага футболу


Кардынал Паралін: Расія можа спрыяць урэгуляванню крызісу ў Венесуэле\nДзяржаўны Сакратар Святога Айца кардынал П’етро Паралін падчас прэс-канферэнцыі па выніках перамоваў з кіраўніком Міністэрства замежных спраў РФ Сяргеем Лаўровым адзначыў, што Расія можа спрыяць урэгуляванню крызісу ў Венесуэле.\nУ Сочы прайшла сустрэча Уладзіміра Пуціна з Дзяржсакратаром папы Францішка\nРасія цэніць канструктыўны дыялог з Ватыканам і цешыцца тым, што працягваецца міжцаркоўны дыялог. Пра гэта Прэзідэнт Расійскай Федэрацыі Уладзімір Пуцін заявіў 23 жніўня падчас сустрэчы з Дзяржаўным Сакратаром Святога Айца кардыналам П'етро Паралінам.\nКардынал Паралін: наступная сустрэча Пантыфіка і Патрыярха Маскоўскага будзе сюрпрызам\nНаступная сустрэча Пантыфіка і Патрыярха Маскоўскага будзе сюрпрызам, падобна таму, як неспадзяванай была іх сустрэча ў Гаване ў лютым 2016 года. Такую думку выказаў кардынал П’етро Паралін, які ў гэтыя дні — 21-24 жніўня — прабывае з візітам у Расіі.\nКатолікі Расіі: візіт кардынала Параліна мы ўспрымаем як прысутнасць Папы\nУпершыню Дзяржаўны Сакратар папы Францішка кардынал П'етро Паралін здзейсніць візіт у Расію па запрашэнні дзяржаўных уладаў. Арцыбіскуп Паоло Пеццы з Масквы патлумачыў, што ватыканскі іерарх прыбудзе перш за ўсё для таго, каб сустрэцца з Прэзідэнтам краіны Уладзімірам Пуціным.


Як спорт прывыкае да новых рэалій? | zviazda.by\nХатняя старонка » Спорт » Як спорт прывыкае да новых рэалій?\nЯк спорт прывыкае да новых рэалій?\nСпартыўная грамадскасць сёлета ўмоўна падзялілася на дзве часткі. Адны міжнародныя федэрацыі адмяняюць буйныя спаборніцтвы, не жадаючы рызыкаваць здароўем удзельнікаў, іншыя падстройваюцца пад эпідэміялагічную сітуацыю.\nМіжнародная федэрацыя лыжнага спорту ўвяла сістэму тэсціравання на каранавірус, паведамляецца на афіцыйным сайце арганізацыі. Каб быць дапушчанымі да спаборніцтваў, усе ўдзельнікі і арганізатары кожныя 3—4 дні будуць здаваць тэст на антыцелы да COVІD-19. Для спартсменаў гэта стане дадатковым аналізам да абавязковага тэсціравання на допінг. Такія меры будуць ужывацца да сакавіка 2021 года.\nТэсціраванне на каранавірус стане абавязковай умовай і для ўдзельнікаў міжнароднай серыі спаборніцтваў па дзюдо World Judo Tour, якая пачнецца ў верасні. Такое рашэнне прыняла міжнародная федэрацыя дзюдо. Спартсмены будуць абавязаныя прадставіць два адмоўныя тэсты на COVІD-19 і прад'явіць дакументы, якія пацвярджаюць, што мінімум 14 дзён у іх не было ніякіх сімптомаў каранавіруса. Тэсты павінны быць зроблены з інтэрвалам 48 гадзін максімум за пяць дзён да прыбыцця на спаборніцтвы. Акрамя таго, дзюдаістаў і функцыянераў чакаюць пастаянныя вымярэнні тэмпературы, якія будуць праводзіцца ў пунктах уезду ў краіну, у месцах пражывання спартсменаў і на спартыўных аб'ектах. Абавязковая для ўсіх умова — сацыяльнае дыстанцыраванне і нашэнне масак. Выключэнне — спартсмены падчас барацьбы. Кіраўніцтва міжнароднай федэрацыі адзначыла, што ўдзельнікі спаборніцтваў, якія не выконваюць гэтых умоў, не будуць дапушчаныя да мерапрыемстваў.\nТурніры серыі Tennіs Europe Junіor Tour, якія праводзяцца сярод спартсменаў 14—16 гадоў, вернуцца 31 жніўня з новымі строгімі правіламі бяспекі. Скарачаюцца сеткі ўдзельнікаў. Цяпер нельга ў адзін дзень праводзіць матчы кваліфікацыі і асноўнай сеткі турніру. Матчы будуць праходзіць без гледачоў і з выкананнем строгіх санітарных правіл. Рэалізацыі гэтых мер будзе спрыяць укараненню анлайн-сэрвісу рэгістрацыі на турнір для тэнісістаў. Гэта зменшыць неабходнасць прысутнасці людзей на месцы правядзення спаборніцтваў і зберажэ час спартсменаў і трэнераў.\nПравядзенне міжнародных спаборніцтваў, няхай і з новымі правіламі, стане сапраўдным святам для спартсменаў і ўсіх аматараў спорту. Надта ўсе засумавалі па спорце ў гэтым годзе.\nЗагаловак у газеце: І з каранавірусам можна спаборнічаць\n3401 Еўразіма «па-беларуску». Якім сёлета будзе самы халодны сезон года? Прагноз ад Дзмітрыя Рабава


Сучасная тэхніка для чысткі дома, кабінета і прамысловых аб'ектаў\nГалоўная ➠ Выбар тэхнікі для дома ➠ Сучасная тэхніка для чысткі дома, кабінета і прамысловых аб'ектаў\nАпублікавана 20.01.2016 00:43\nРозная тэхніка для чысткі памяшканняў стала неад'емнай часткай жыцця сучаснага чалавека. Яна ўжываецца як у побыце, так і ў кабінетах, на велізарных прамысловых аб'ектах, таксама будаўніцтве.\nЗараз існуе вялікі выбар розных мадэляў на рынку, але самымі распаўсюджанымі відамі такой тэхнікі з'яўляюцца пыласосы і парагенератары. Аб іх то мы і пагаворым у нашай цяперашняй артыкуле.\nАсаблівым попытам у рэальны момант карыстаюцца пыласосы. Адрозніваюць іх па магутнасці і відах: мыйныя, створаныя для сухой уборкі, інтэграваныя мадэлі, робаты-пыласосы, таксама па сферы ўкаранення: хатнія і прамысловыя. Аб бытавых пыласосах ў інтэрнэце маса інфармацыі, прамысловыя ж прадугледжаны, спачатку, для ўборкі мясцовасці, таксама ўжываюцца для дапамогі майстрам, якія працуюць на станках і з ручным інвентаром.\nВелізарнае багацце мадэляў робіць пэўныя цяжкасці пры выбары прыдатнага абсталявання, вось таму вялікая частка пакупнікоў дае перавагу выпрабаваным маркам вытворцаў, лепш з германскімі «каранямі». Так, да прыкладу, пасярод экспертаў асаблівай папулярнасцю карыстаюцца прамысловыя пыласосы карчер, якія не адзін раз станавіліся найлепшымі ва ўласнай сферы, дзякуючы доўгаму тэрміну службы і добрым эксплуатацыйным рысах. Больш нядрэнныя пыласосы дадзенай канторы і для дома, зрэшты, тут у іх ёсць годныя супернікі - Тхомас і Дысон.\nДля ўборкі кватэры звычайна даволі звычайнага бытавога пыласоса, лепш мыйнага, а вось уладальнікам асабістых дамоў мы раім падумаць таксама над набыццём прамысловай мадэлі. Такія пыласосы спатрэбяцца не толькі толькі на вытворчасці і ў офісна-адміністрацыйных будынках, ды і для ўборкі хлявоў, майстэрняў і нават мясцовасці ўнутранага двара. З-за спецыфікі іх ўкаранення яны разлічаны на нярэдкая ўкараненне і здольныя прыбіраць пясок, жалезную габлюшку, размельченных шкло, абразівы, маленькія дэталі і многае іншае. Магутнасць інструмента падбіраецца ў залежнасці ад дыяпазону планаваных прац.\nУ побыце выкарыстоўваюцца і больш слабыя мадэлі ачышчальнай тэхнікі. Так, да прыкладу, зараз даволі нярэдка стаў ужывацца парагенератар для дома. Ён дазваляе праводзіць ачыстку з дапамогай пара і пры гэтым не просіць нейкіх дадатковых якія чысцяць сродкаў. У большасці выпадкаў яго выкарыстоўваюць для выдалення розных плям з дываноў, кафлі і рознага сантэхнікі. Прылада клапатліва пазбаўляе з паверхні нават кава, віно, кроў, сок і астатнія забруджвання.\nПры выбары парагенератараў для хатняга выкарыстання звяртаюць сваю ўвагу на час іх нагрэву. Таксама могуць адрознівацца асадкі залежнасці ад прымяняецца мадэлі: звычайна, адно прылада нават маленькіх памераў мае ў камплекце некалькі такіх асадак. Гэта дазваляе выкарыстоўваць парагенератары для ачысткі ў недаступных месцах, і дзякуючы асаблівым шчотак выкарыстоўваць для дываноў.\nПры куплі таксама варта звяртаць увагу на марку вытворцы. Ад яго вядомасці на рынку ачышчальнага абсталявання будзе залежаць магчымасць карыстацца гарантыйным абслугоўваннем. На жаль, з-за маленькай распаўсюджанасці дадзенага віду тэхнікі даволі зрэдку можна сустрэць паслугі іх рамонту ў сэрвісных цэнтрах.\nСістэма кіравання разумны дом\nРэтра тостар для вашай кухні\nСістэма бяспекі загараднага дома абарані сябе сам\nСістэма разумная хата увасобленая фантастыка\nГарматы і заслоны сагрэюць хоць якое памяшканне


Кавярня «Аўстэрыя Уршуля» | Нацыянальны акадэмічны тэатр імя Янкі Купалы\nКавярня «Аўстэрыя Уршуля»\nКавярня "Аўстэрыя Уршуля"\nТэатральнае кафэ і глядацкі буфет\nАўстэрыяй (ад італьянскага слова "osteria") з часоў Вялікага Княства Літоўскага называлі багаты заезны дом, размешчаны звычайна ў цэнтры горада цi мястэчка, каля галоўнай плошчы. А Уршуля — гэта тая самая Францішка Уршуля Радзівіл, пачынальніца прафесійнага беларускага тэатра. Яе выява, створаная мастачкай Ганнай Балаш, знаходзіцца ў кавярні. А побач з самой Францішкай Радзівіл адзін з герояў "Выкрадання Еўропы, альбо Тэатра Уршулі Радзівіл" Арлекін.\n"Аўстэрыя Уршуля" — гэта невялікая ўтульная кавярня з цёплай атмасферай, прыязным персаналам і камфортнымі венскімі крэсламі. "Аўстэрыя" знаходзіцца ў самым цэнтры горада, у галоўным будынку Купалаўскага тэатра, заходзіць можна ў любы час дня (з 11-й да 23-яй) кожны дзень тыдня. А з 11-ай да 16-ай штодня мы радыя прапанаваць Вам бізнэс-ланчы. Таксама ў кавярні ёсць бар і летняя тэраса з відам на Аляксандраўскі сквер і славуты мінскі фантан, летам там можна будзе пасядзець з філіжанкай кавы ці куфлем добрага піва. А пакуль шчыра запрашаем у саму аўстэрыю перад спектаклем ці пасля яго.\nМы радыя бачыць гасцей перад спектаклем ці пасля. У разнастайным меню прадстаўлены стравы еўрапейскай кухні і знакамітай кухні Радзівілаў. Кавярня мае магчымасць правядзення банкетаў, карпаратыўных імпрэзаў, юбілеяў, вяселляў і г.д. у камернай абстаноўцы — зала разлічаная на 70 месцаў, фуршэты – да 300 месцаў.\nУваход з боку Аляксандраўскага сквера.\nЧас працы: з 11.00 да 23.00.\nБізнэс-ланчы: штодзённа з 11.00 да 16.00 (для сталых кліентаў дзейнічае зніжка 20%)\nДадатковая інфармацыя па тэлефоне: +375 (17) 363-60-81\nТут можна знайсці інфармацыю пра саму Францішку Уршулю Радзівіл:


Якім жанчынам удзячныя беларускія мужчыны? | zviazda.by\nХатняя старонка » Грамадства » Якім жанчынам удзячныя беларускія мужчыны?\nУ жыцці кожнага з нас ёсць жанчына (ці нават не адна), якой напярэдадні свята хочацца сказаць асаблівыя словы. «Каму з жанчын і за што вы хацелі б падзякаваць?» — з такім пытаннем «Звязда» звярнулася да прадстаўнікоў розных прафесій.\nЛюцыя Герашчанка, тэлевядучая:\n— Хачу падзякаваць сваёй свекрыві за яе падтрымку і жыццёвую мудрасць. І сказаць, што мала каму так шанцуе са свякроўю, як мне. Хачу падзякаваць сваёй бабулі, якая аддала мне столькі свайго часу і сваёй любові. Я адчуваю, што цяпер недадаю ёй увагі, але яна ставіцца да гэтага з разуменнем. І я ніколі не чую ад бабулі ні слова дакору. Хачу падзякаваць сваёй выкладчыцы на факультэце журналістыкі Людміле Саянковай. Яна нават не ведае, як многа мне дала, навучыўшы разбірацца ў мастацтве, — не праз адчуванне, а праз разуменне. І, вядома, хачу падзякаваць маме! Толькі стаўшы дарослай, ты разумееш, наколькі гэта цяжка — быць маці, якая аддае табе кожную хвіліну свайго жыцця. І мы з сястрой гэта бачым і цэнім. Дзякуй табе, матуля!\nЛідзія Лешчанка, настаўніца:\n— Па-першае, хачу падзякаваць за ўсё маёй маме Святлане Леанідаўне. Па-другое, сваім педагогам: Ірыне Васілеўне, Наталлі Васілеўне, Таццяне Мікалаеўне... Гэта імёны настаўніц. Не, не толькі школьных, а проста НАСТАЎНІЦ па жыцці. Яны натхнялі сваім прыкладам і адданасцю справе, яны давалі «маральныя аплявухі», калі гэта было неабходна, але не пераставалі верыць у мяне. А колькі яшчэ цудоўных жанчын было ў маім жыцці! І амаль усе яны працавалі ў сістэме адукацыі — выхавацелькі, рэпетытары, кіраўніцы гурткоў, важатыя, педагогі ў музычных школах, выкладчыцы ва ўніверы, калегі... Дзясяткі выдатных жанчын, якія падштурхнулі да здзяйснення мар. Шчыры вам дзякуй! Хай гэтая вясна разам з талай вадой змые ўсе нягоды з вашага жыцця, хай вашы выхаванцы дораць вам толькі радасць і натхненне, хай сонца ніколі не сыходзіць з вашых вачэй. Са святам вясны вас, даражэнькія!\nВіктар Лупасін, літаратар і музыкант:\n— Каму з жанчын я хацеў бы падзякаваць? Наогул, такіх жанчын вельмі шмат. Зразумела, гэта мама, бабуля, іншыя сваячкі, частка настаўніц (у нас была вельмі добрая школа). Паэткі Людміла Рублеўская, Наталля Кучмель і Дзіяна Капусцян, якія прывялі мяне ў літаратуру. Далей пачынаецца вялікі роздум, каму менавіта падзякаваць. Няхай гэта будуць Ганна Данілюк, якая летась выцягнула мяне з «абломаўшчыны», і дзяўчына Віка, якая дапамагае ладзіць канцэрты. Са святам!\nПавел Кавалёў, відэааператар:\n— Хачу падзякаваць касіркам у гіпермаркеце каля майго дома — за тое, што яны на працягу ўсяго працоўнага дня знаходзяць сілы, каб усміхацца, дзякаваць за пакупку, цярпець марудлівых пакупнікоў, якія вельмі доўга разлічваюцца... Дзякуй вам вялікі за гэта! Заўсёды прыемна бачыць вашы ўсмешкі!\nАляксей Адаранка, байкер:\n— Так склалася, што з пяці гадоў я рос без маці. Таму маім выхаваннем займаліся бабулі — Ірына Яфрэмаўна і Марыя Майсееўна. На жаль, яны даўно ўжо пайшлі ад нас... Але адна паспела навучыць мяне жыццёвай мудрасці, другая — адкрыць мне свет мастацтва і, у прыватнасці, музыкі. Дзякуй ім вялікі за гэта!\nПабачыць, каму і за што ўдзячныя супрацоўнікі «Звязды», можна тут.\nЗагаловак у газеце: За што мы кажам ім «дзякуй!»\n4791 Як у адным з самых аддаленых раёнаў краіны ратуюць вёскі ад запусцення\n4029 У Любанскі раён прыедзе прыкладна каля дзвюх тысяч навасёлаў\n3120 Крадуць... лес


19.03.2013|№ 7-8 (220-221) 2013|Святая Фаўстына\n325 1934 год. У дзень Унебаўзяцця Маці Божай я не была на святой Імшы — доктар1 мне не дазволіла — але я горача малілася ў келлі. Праз хвіліну я ўбачыла Маці Божую, невыказна прыгожую, якая мне сказала: «Дачка мая, я чакаю ад цябе малітвы, малітвы і яшчэ раз малітвы за свет, і асабліва за тваю Айчыну. На працягу дзевяці дзён прымай уміласціўляльную святую Камунію, цесна яднайся з ахвяраю святой Імшы. Гэтыя дзевяць дзён ты будзеш стаяць перад Богам як ахвяра; усюды, заўсёды, у кожным месцы і часе — удзень ці ўночы — калі ні абудзішся, маліся духам. Духам заўсёды можна трываць на малітве».\n326 Аднаго разу Езус сказаў мне: Мой позірк з гэтага абраза такі ж, як і з крыжа.\n327 Аднаго разу спаведнік2 запытаў мяне, дзе павінен быць надпіс, бо ўсё гэта не змяшчаецца на абразе. Я адказала, што памалюся і адкажу на наступным тыдні. Калі я адышлася ад канфесіянала, праходзячы каля Найсвяцейшага Сакрамэнту,\nатрымала ўнутранае разуменне таго, дзе павінен быць гэты надпіс. Езус мне нагадаў, як Ён мне казаў першы раз: гэта значыць, што павінны быць бачныя тры словы. Словы гэтыя такія: Езу, давяраю Табе. Я зразумела, што Езус жадае, каб была змешчана ўся фраза, але не дае яснага ўказання на гэтыя тры словы.\nЯ даю людзям начынне, з якім яны павінны прыходзіць па ласкі да крыніцы міласэрнасці. Гэтым начыннем з’яўляецца гэты абраз з надпісам: Езу, давяраю Табе.\n328 О Найчысцейшая Любоў, ва ўсёй паўнаце валадар у маім сэрцы і дапамажы мне выканаць як найвярней Тваю святую волю.\n329  Напрыканцы трохдзённых рэкалекцый я ўбачыла, што іду па няроўнай дарозе і кожную хвіліну спатыкаюся, і бачу, што ідзе за мною нейкая постаць, якая мяне ўвесь час падтрымлівае, а я гэтым незадаволеная і прашу, каб гэтая постаць ад мяне адкаснулася, бо я хачу ісці сама. Аднак постаць, якой я не магла пазнаць, не пакідала мяне ні на хвіліну. Гэта вывела мяне з раўнавагі, я павярнулася да яе і адпіхнула ад сябе. І ў той жа момант я пазнала, што гэта — маці настаяцельніца3 , і тут жа бачу, што гэта не маці настаяцельніца, а Пан Езус, які пранікнёна паглядзеў на мяне і даў мне зразумець, як Яго засмучае, калі я не стараюся і ў найменшых дробязях выконваць волю настаяцельніцы, якая ёсць Маёю воляю. Я горача перапрасіла Пана і глыбока прыняла ў сваё сэрца гэтую перасцярогу.\n330 + Аднаго разу спаведнік сказаў мне, каб я памалілася ў яго інтэнцыі і распачала навэнну да Маці Божай. Гэта навэнна складалася з дзевяціразовага чытання «Прывітана будзь, Валадарка». Напрыканцы навэнны я ўбачыла Маці Божую з Дзіцяткам Езусам на руках і таксама ўбачыла свайго спаведніка, які стаяў перад Ёю на каленях і размаўляў з Ёю. Я не зразумела, аб чым ён размаўляў з Маці Божаю, бо была занятая размоваю з Дзіцяткам Езусам, якое сышло з рук Маці Божай і наблізілася да мяне. Я не магла наглядзецца на Яго прыгажосць. Я пачула некалькі словаў, якія Маці Божая сказала яму, але пачула не ўсё. Словы тыя такія: «Я — не толькі Валадарка неба, але і Маці Міласэрнасці, і твая Маці». І ў той момант Яна выцягнула правую руку, у якой трымала плашч, і атуліла ім гэтага святара. І ў тую ж хвіліну візія знікла.\n331 О, якая вялікая ласка — мець духоўнага кіраўніка. Хутчэй узрастаеш у цнотах, ясней спазнаеш волю Божую, больш дакладна яе выконваеш, ідзеш пэўным і бяспечным шляхам. Кіраўнік умее абмінуць скалы, аб якія ты магла б разбіцца. Бог даў мне гэтую ласку даволі позна, але я ёй вельмі рада, бачачы, як Бог схіляецца да пажаданняў кіраўніка. Я прыводжу адзін факт з тысячы, якія мне выпадаюць. Як звычайна, вечарам, я прасіла Пана Езуса даць мне тэму для заўтрашняга разважання4 . Я атрымала адказ: Разважай аб прароку Ёну і аб яго місіі. Я падзякавала Пану, але ў душы пачала раздумваць, што гэта за разважанне, адрознае  ад іншых. Аднак я ўсёй сілай душы старалася разважаць і знайшла сябе ў гэтым прароку — у тым сэнсе, што і я часта адгаворваюся перад Богам, што хтосьці іншы лепш бы выканаў Яго святую волю, не разумеючы, што Бог можа ўсё, і тым лепш праявіцца Яго ўсемагутнасць, чым горшая прылада. Бог мне гэта растлумачыў. Пасля абеду была споведзь кангрэгацыі. Калі я сказала свайму духоўніку пра страх, які мяне ахоплівае з прычыны гэтай місіі5 , для якой Бог мяне выкарыстоўвае як няўмелую прыладу, духоўны айцец адказаў мне, што хочам мы таго ці не, аднак павінны выканаць Божую волю, і прывёў мне ў прыклад прарока Ёну. Пасля заканчэння споведзі я задумалася, адкуль спаведнік ведае пра тое, што Бог загадвае мне разважаць пра Ёну, я ж яму пра гэта не казала. Тады я пачула словы: Святар, калі Мяне замяняе, не сам дзейнічае, але Я праз яго, ягоныя пажаданні з’яўляюцца Маімі пажаданнямі. Я бачу, як Езус абараняе сваіх намеснікаў. Ён сам уваходзіць у іх дзеянні.\n332 + Чацвер. Распачаўшы святую гадзіну, я хацела патанаць у муках Езуса ў Гетсіманскім садзе. Тады ў душы я пачула голас: Разважай пра таямніцу Уцелаўлення. І нечакана з’явілася перада мною Дзіцятка Езус, ззяючае прыгажосцю. Яно кажа мне, як падабаецца Богу прастата душы. Хоць веліч Мая неспасцігальная, Я кантактую толькі з малымі — Я патрабую ад цябе маленства душы.\n333 Цяпер я бачу ясна, як Бог дзейнічае праз спаведніка і наколькі Ён верны сваім абяцанням. Два тыдні назад спаведнік загадаў разважаць над гэтым духоўным маленствам. Напачатку гэта давалася мне крыху цяжка, аднак спаведнік, не зважаючы на мае цяжкасці, загадаў мне і далей разважаць над гэтым маленствам душы. «Няхай на практыцы гэта маленства праяўляецца так: дзіця не цікавіцца ні мінулым, ні будучыняю — яго займае цяперашні момант. У табе я хачу вылучыць гэта маленства душы і звяртаю на гэта асаблівую ўвагу».\n334 Я бачу, як [Езус] схіляецца да пажаданняў спаведніка, бо ў гэты час Ён не паказваецца мне як настаўнік у паўнаце сілы і чалавечнасці — дарослым, але паказваецца мне як малое дзіця. Гэты неспасцігальны Бог прыніжаецца да мяне ў вобразе маленькага дзіцяці. Аднак позірк маёй душы не затрымліваецца на гэтай паверхні. — Хоць Ты прымаеш аблічча малога дзіцяці, я бачу ў Табе несмяротнага, неспасцігальнага Пана над панамі, якога праслаўляюць  днём і ноччу чыстыя душы, для якога палаюць агнём найчысцейшай любові сэрцы Серафімаў. О Хрыстэ, о Езу, я прагну пераўзысці іх у любові да Цябе. Перапрашаю вас, чыстыя духі, за смеласць параўнання сябе з вамі. Я — бездань мізэрнасці, прорва мізэрнасці, але Ты, о Божа, які з’яўляешся неспасцігальнаю безданню міласэрнасці, паглыні мяне, як сонечны жар паглынае адну кроплю расы. Твой любячы позірк пераадольвае ўсялякую прорву. З-за велічы Бога я адчуваю сябе бязмежна шчасліваю. Бачыць веліч Бога — мне гэтага цалкам хапае, каб я была шчасліваю цэлую вечнасць.\n1 Д-р Хэлена Маціеўская (1888–1965) у той час была доктарам віленскага дому кангрэгацыі.\n2 Кс. Міхал Сапоцька.\n3 Маці Ірэна Кшыжаноўская.\n4 «Разважанне» — мысленная малітва, заснаваная на разважанні над Божымі праўдамі, завершаная практычнаю пастановаю. У Кангрэгацыі Маці Божай Міласэрнасці сёстры робяць штодзённае паўгадзіннае разважанне. Вечарам сёстры рыхтуюць так званыя пункты або тэму для ранішняга разважання.\n5 Пашырэнне культу Божай Міласэрнасці (гл. Дз, 47–50).


«Белый Квадрат». Конкурс маладых крэатараў ГМ «РЕНЬ» сабраў 46 каманд!\nГалоўная »Аб кампанii »Навiны »«Белый Квадрат». Конкурс маладых крэатараў ГМ «РЕНЬ» сабраў 46 каманд!\nГэта рэкордны паказчык маладых удзельнікаў на Міжнародным Фестывалі Маркетынгу і Рэкламы «Белый Квадрат», магчыма, таму, што ўдзельнікам прапануецца рашыць практычны кейс ад партнёра конкурсу — ГМ «РЕНЬ», пазіцыянаванне якой супадае з амбіцыёзным, правакацыйным характарам маладзёжнай аўдыторыі.\nНагадваем удзельнікам, што ў перыяд да 5 красавіка неабходна прадставіць рашэнні кейса па брыфе ГМ «РЕНЬ» па электроннай пошце festival@adfest.by.\n12 красавіка будзе аб’яўлены спіс фіналістаў конкурсу, якім будзе дадзена права адкрытай абароны сваіх праектаў 19 красавіка на Міжнародным Фестывалі маркетынгу і рэкламы «Белый Квадрат». Колькасць фіналістаў не абмежавана і вызначаецца толькі якасным узроўнем падрыхтаваных праектаў. Усе фіналісты атрымліваюць дзённую акрэдытацыю на наведванне ўсіх мерапрыемстваў Фестывалю на 19 красавіка.\nАдкрытая абарона праектаў адбудзецца 19 красавіка с 10.00 да 13.00 у Доме Масквы. Членамі журы вызначаецца першае, другое і трэцяе месца.\nПераможцам, якія займаюць прызавыя месцы, уручаюцца ганаровыя дыпломы на цырымоніі ўзнагароджання Фестывалю «Белый Квадрат». Галоўны прыз (камандзе, якая заняла першае месца) – 2 поўныя акрэдытацыі на Міжнародны Фестываль рэкламы Golden Drum, які пройдзе ў кастрычніку ў Славеніі.\nСклад журы конкурсу будзе аб’яўлены 5 красавіка, але ўжо вядома, што ў яго ўвойдуць: генеральны дырэктар групы кампаній «ОНЕГА» Сяргей Метта; намеснік дырэктара па маркетынгу групы кампаній «Онега» Таццяна Канановіч; Ігар Ганжа – адзін з самых яркіх крэатыўшчыкаў Расіі, акадэмік Расійскай акадэміі рэкламы; Андрэй Длігач, генеральны дырэктар кампаніі Advanter Group, Украiна; Рыва Райм, генеральны дырэктар агенцтва Newton, Эстонія.


Cвятара можна зразумець толькі ў небе\n04 верасня 2009 |\nМалое мястэчка з вялікім пробашчам. Так можна назваць французскі Арс са сваім святым святаром. Калі хто-небудзь быў у гэтым мястэчку, то напэўна бачыў помнік пробашчу тамашняй парафіі св. Яну Віянэю: палец святога ўзнесены ўгару, побач стаіць хлопчык і надпіс па-французску: “Ты паказаў мне дарогу ў Арс, а я табе ўкажу шлях у неба”. Гэта менавіта святар паказвае шлях у неба. У цяперашні год Святарства ў чарговых нумарах нашай газеты мы будзем знаёміцца са святарамі нашай дыяцэзіі, якія паказваюць нам шлях у неба. Мы просім Вас, дарагія чытачы, уключыцца ў год Святарства, молячыся за нашых ксяндзоў.\nНа працягу ўжо 2000 гадоў гучыць голас Хрыста: “Пайдзі за Мной!” Як і тады Бог накіроўвае гэты заклік да тых, каго Ён хоча зрабіць сваімі вучнямі. Гэты заклік і далей застаецца даволі складаным для зразумення. Сёння, калі мы паглыбляемся ўсё больш у таямніцы прыроды, калі чалавека XX ст. вельмі цяжка чымсьці здзівіць, адной з недаследаваных таямніцаў застаецца Хрыстовае святарства. Гэта пра яго святыя пісалі шматтомныя трактаты, а некаторыя ж хацелі акрэсліць гэтае паняцце адным сказам. Маладыя людзі, якія падрыхтоўваюцца да святарства, пытаюць саміх сябе і іншых, якімі ў будучым павінны быць святарамі. Здаецца, менавіта з намерам знайсці адказ на гэтыя пытанні, 19 чэрвеня б.г. Святы Айцец Бэнэдыкт XVI абвясціў ва ўсім Касцёле (з нагоды 150-ай гадавіны смерці Заступніка пробашчаў св. Яна Марыі Віянэя) год Святарства.†\nПапа, абвяшчаючы гэты год, спадзяваўся, што ён будзе садзейнічаць паглыбленню вартасці і важнасці святарскай паслугі, а таксама будзе нагодай памаліцца за тое, каб Бог адарыў свой Касцёл шматлікімі і святымі святарамі. Заступнікам гэтага года з’яўляецца святы Ян Марыя Віянэй, пробашч з Арс, які таксама быў абвешчаны Заступнікам усіх святароў. Сёння многія выказваюцца на тэму святарства, праводзячы якія-небудзь даследаванні і пытаючы людзей, якім сёння яны хацелі б бачыць святара. Святы Ян Марыя Віянэй сваёй асобай паказаў найлепшым чынам, якім павінен быць святар, які без рэшты аддадзены сваёй справе. Ён дае прыклад святарства, якое можна рэалізаваць і сёння у гэтым загубленым свеце, які адкідвае ўсе вартасці. Прыклад яго жыцця прыцягвае многіх, хто знаходзіць дарогу да Бога і шлях свайго жыцця.\nЯн Марыя Віянэй нарадзіўся 8 мая 1786 г. у сялянскай сям’і ў вёсцы Дардзілы каля Ліёну. Падчас Французскай рэвалюцыі ў 1799 г. ён прыняў патаемна I св. Камунію ў пуні, замененай на капліцу. А паколькі парафіяльныя школы былі закрыты, то ён навучыўся чытаць і пісаць, калі яму было 17 гадоў. Сваё прызванне да святарства ён адчуў хутка: як сам сказаў “як вынік адной сустрэчы са спаведнікам”, калі ён зразумеў, што стаць ксяндзом азначае таксама быць гатовым памерці за гэтую місію. Толькі ў 25 гадоў Ян змог паступіць у духоўную семінарыю, з якой быў праз некаторы час выдалены з-за цяжкасцяў у навуцы. Потым ён быў прыняты, дзякуючы падтрымцы свайго пробашча, які бачыў у гэтым хлопцы штосьці нязвыклае і верыў у тое, што ён мае прызванне да святарства. У 1815 г. хлопец прыняў святарскія пасвячэнні. А праз тры гады ён стаў пробашчам у вёсцы Арс, дзе жыло 230 чалавек. Тут пасяліліся бедныя і нерэлігійныя людзі, пра якіх тады са злосцю гаварылі, што толькі Хрост адрознівае іх ад жывёлы. Жыхары вёскі адышлі ад практыкавання Божых запаведзяў і забыліся пра тое, што такое добры ўчынак і на што павінна быць прызначана нядзеля. Замест таго, каб у гэты дзень ісці ў касцёл, яны праводзілі час у карчме. Не дапамагло ім навярнуцца да Бога ўпрыгожванне святыні, з’яўленне новых абразоў і фігураў. Цэлымі тыднямі працаваў ксёндз Віянэй над сваімі казаннямі, каб яны былі даступны яго слухачам. Здавалася, што зямля, на якую ён высяваў “евангелічнае зерне”, была вельмі цвёрдай і камяністай для таго, каб даць плён. Святар перажываў хвіліны сумненняў, яму здавалася, што ён не справіцца з гэтай працай і яму прыйдзецца прасіць аб пераводзе яго ў другое месца. Ён пачаў пасціць, займацца самакатаваннем, доўга маліцца ноччу за сваіх парафіянаў, лежачы крыжам у пустым касцёле. Ён пачаў наведваць сваіх парафіянаў, цікавіўся іхнім жыццём, дапамагаў найбольш тым, хто ў гэтым меў патрэбу, на што прызначаў грошы ад продажу сваёй мэблі, астаўляючы сабе толькі ложак, два старыя сталы, некалькі крэслаў, жалезную печку і адзін чыгунок. Кс. Ян хацеў жыць як і яго парафіяне ва ўбостве шэрых дзён. Паволі, паступова парафіяне пачалі яго разумець. Ён быў ужо адным з іх, да яго ішлі па дапамогу і параду. Людзі пачалі яго любіць, змянялі свае дрэнныя звычкі, забывалі пра келішак, усё больш іх прыбывала ў касцёл. Яго цікавілі гэтыя людзі, да якіх ён быў пасланы. Ён маліўся часта такімі словамі: “Мой Божа, дай ласку навяртання маёй парафіі. Я гатовы цярпець усё, што толькі Ты пашлеш на працягу ўсяго майго жыцця, але каб яны толькі навярнуліся”. Гэта датычыла дарослых мужчынаў, якія былі далёкія ад Касцёла або рэдка і з нежаданнем хадзілі ў Божую святыню, для якіх ён стаў пазней найлепшым сябрам. Ён сустракаў іх усюды, знаў кожнага, прыцягваў іх казаннямі, якія працягваліся нават гадзіну. Часамі святар памыляўся, іншы раз расхваляваўшыся, перарываў казанне і, указваючы на табэрнакулюм, тонам, які разбройваў, гаварыў: “Ён там ёсць!” Казанні і ўмяшанне пробашча былі такімі станоўчымі, што парафіяне вымушаны былі спачатку зачыніць дзве карчмы ля касцёла, а потым – і наступныя. Калі іх спрабавалі сем разоў адкрыць ізноў, то гэта не ўдавалася. Харызматам гэтага маладога святара было такое адданне сваёй паслузе быць выключна ксяндзом, дарыльшчыкам сакрамэнтаў да такой ступені, што ён паглыбіўся цалкам у дар святарства. Ён быў назначаны канонікам, кавалерам Ганаровага Легіёну, а ўрэшце яго пачалі лічыць святым. Але пакуль ён жыў, то да канца не разумеў, чаму так адбываецца.\nВесткі пра пробашча з Арс разышліся па ўсёй ваколіцы, яго праца ў канфесіянале аказалася нязвыкла плённай. У Арс пачалі прыбываць людзі з усёй Францыі, жадаючы паспавядацца ў ксяндза Віянэя. Ён спавядаў у сваім канфесіянале 30 гадоў, часам на працягу шматлікіх гадзінаў, яднаючы людзей з Богам, даючы добрыя парады на далейшае жыццё. Гэты святы муж разумеў добра пагрозу граху, дзякуючы асаблівай Божай ласцы. Ён ведаў, што толькі ў канфесіянале чалавек можа адрадзіцца да новага жыцця з Богам. Віянэй праводзіў у канфесіянале ад 13 да 17 гадзінаў штодзённа. Лічыцца, што на працягу сарака гадоў працы пробашчам, ён праслухаў каля мільёна споведзяў. Вельмі часта, а перш за ўсё калі перад ім з’яўляліся грэшнікі, якія да канца не ўсведамлялі сваіх грахоў, святы пробашч пачынаў плакаць. Гэта быў уласны боль, сапраўднае цярпенне і часам можна было адчуць боль Бога з-за чалавечага зла, увасоблены ў постаці ксяндза-спаведніка. Нягледзячы на стомленасць, голад і хваробы, ён прадаўжаў сваю працу. Ксёндз Віянэй не толькі адпускаў грахі, але і дапамагаў імкнуцца да дабра. Ён пакутаваў некалькі разоў за тых, хто да яго звяртаўся. Паводле меркавання людзей, якія ведалі яго даволі блізка, акрамя фізічных цярпенняў ён перажываў звышнатуральныя пакуты з-за ўмяшанне д’ябла. Пра яго гаварылі, што ён навяртаў усіх, хто да яго звяртаўся і калі б ён не памёр, то напэўна, навярнуў бы ўсю Францыю. Ксёндз Віянэй маліўся перад Найсвяцейшым Сакрамэнтам на працягу некалькі гадзінаў. Ён спаў вельмі мала на голых дошках. Калі ў 1824 г. у вёсцы адкрылі школу, то ён вучыў у ёй праўдам\n20 (289), 1 лістапада 2009


17:06 08.02.2016 (абноўлена 18:07 08.02.2016) Атрымаць кароткую спасылку\nАб выніках праверкі сталічныя ўлады паведамяць мінскім таксістам.\nМІНСК 8 лют — Sputnik. Старшыня Мінгарвыканкама распарадзіўся прааналізаваць працу сэрвісу UberX у Мінску — такое даручэнне было дадзена на аператыўнай нарадзе ў панядзелак у выканкаме.\nСэрвіс UberX у Мінску пачаў працаваць 5 лютага, сталічныя таксісты адрэагавалі на яго ўвядзенне стыхійным сходам.\n"На думку таксістаў, сэрвіс ставіць іх у няроўныя ўмовы. Неабходна вывучыць сітуацыю. Па выніках маніторынгу з яго вынікамі трэба азнаёміць работнікаў гэтай сферы", — цытуе БелТА словы Шорца.\nРаней эксперты неаднаразова выказвалі сумнёвы ў дачыненні да законнасці дзейнасці Uber на тэрыторыі Беларусі.\nUber — распрацаванае ў ЗША прыкладанне для пошуку, выкліку і аплаты таксі або прыватных кіроўцаў. Прыкладанне даступна ў 63 краінах і больш чым у 300 гарадах свету, у тым ліку ў гарадах Расіі. У апошні час вядомыя скандалы вакол сэрвісу: умовы прадастаўлення не адпавядаюць заканадаўству шэрагу краін, таксама шмат хто незадаволены "дэмпінгам" коштаў з боку сэрвісу.


15:52 15.06.2020 (абноўлена 16:26 15.06.2020)\nПа папярэдніх прагнозах, наступны тыдзень будзе адносна цёплым - у Мінску ўдзень прагназуюць +22 ... + 24°С, а да пачатку ліпеня ў краіне чакаецца пахаладанне.\nМІНСК, 15 чэр - Sputnik. Пацяпленне чакаецца ў Беларусі ў сярэдзіне тыдня, аднак у рэспубліцы працягнуць ісці дажджы. Пра гэта сведчаць дадзеныя прагнозу рэспубліканскага гідраметцэнтра.\nУ краіну прыйшло пахаладанне: усталявалася халаднаватае надвор'е з сярэднясутачнай тэмпературай паветра на 1-3°С ніжэйшай за кліматычную норму, месцамі па краіне ідуць навальнічныя дажджы рознай інтэнсіўнасці, узмацняецца вецер парывамі да 15-18 метраў у секунду. На тыдні надвор'е ў Беларусі слаба зменіцца.\n"16 чэрвеня (у аўторак) ўмовы надвор'я ў Беларусі будзе вызначаць атмасферны фронт і цёплая няўстойлівая паветраная маса. Чакаецца пераменная воблачнасць", - паведамілі сіноптыкі.\nАмаль усюды зноў прагназуюцца кароткачасовыя дажджы, у асобных раёнах чакаюцца навальніцы з ветрам і моцныя дажджы, раніцай згусціцца слабы туман. Уначы будзе +12 ... + 18°С, удзень пацяплее да +23 ... + 29°С (на ўсходзе паветра прагрэецца да + 30°С). Атмасферны ціск істотна не зменіцца.\nУ сераду і чацвер крыху пацяплее: умовы надвор'я ў нашай краіне ў асноўным будуць фармаваць цёплыя і няўстойлівыя паветраныя масы, якія паступаюць з Чорнага мора і з поўдня Еўрапейскай часткі Расіі.\nТак, 17 чэрвеня чакаецца пераменная воблачнасць. Месцамі (пераважна па паўднёвым захадзе) пройдуць кароткачасовыя дажджы і прагрымяць навальніцы. Уначы тэмпература паветра будзе знаходзіцца ў межах +14 ... + 20°С, удзень паднімецца ў сярэднім па краіне да +25 ... + 31°С.\nА 18 чэрвеня кароткачасовыя дажджы зноў пройдуць па ўсёй Беларусі, затое навальніцы чакаюцца толькі ў асобных раёнах краіны. Уначы не будзе халадней за +15 ... + 20°С, а дзённая тэмпература будзе аналагічнай.\nУ пятніцу цёплае надвор'е захаваецца, а ў выхадныя будзе нестабільным: да канца тыдня зноў пахаладае. Дажджы і навальніцы ў другой палове тыдня чакаюцца ў многіх раёнах краіны, пры навальніцах стане ўзмацняцца вецер.\nТэмпература паветра ў начны час будзе знаходзіцца ў межах +14 ... + 20°С. Удзень у пятніцу, 19 чэрвеня, у сярэднім па краіне пацяплее да +25 ... + 32°С. У суботу, 20 чэрвеня, паветра прагрэецца пераважна да +26 ... + 32°С, аднак у асобных раёнах будзе +22 ... + 25°С. У нядзелю, 21 чэрвеня, па поўдні чакаецца +28 ... + 31°С, але месцамі па Беларусі паветра не прагрэецца мацней за +17 .. + 19°С.\nПа дадзеных папярэдняга прагнозу Gismeteo, наступны тыдзень будзе адносна цёплым - у Мінску ў дзённыя гадзіны будзе максімум +22 .. + 24°С. Да пачатку ліпеня ў краіне чакаецца пахаладанне: згодна з інфармацыяй на сёння, у першыя дні другога летняга месяца ў сталіцы будзе ўсяго +16 .. + 19°С. Аднак не варта забываць, што доўгатэрміновыя прагнозы нярэдка памыляюцца.


Цеплаізаляцыя пры дапамозе чароту\nГалоўная ➠ Дома ➠ Цеплаізаляцыя пры дапамозе чароту\nАпублікавана 08.07.2005 12:04\nЗ'яўленне мноства сінтэтычных уцяпляльнікаў спарадзіла дыскусію пра іх экалагічнасці і бяспекі для жыхароў тых памяшканняў, дзе яны ўжываюцца. Гэта прывяло да таго, што многія, ужо забытыя, натуральныя метады тэрмаізаляцыі пабудоў здабылі сваё «другое дыханне».\nАдным з такіх спосабаў з'яўляецца тэрмаізаляцыя пры дапамозе чароту, шырока ўжываецца многія стагоддзі цэлым шэрагам народаў у розных кутках свету. Гэта расліна ў багацці расце на берагах вадаёмаў, а уласцівыя яму ўласцівасці паслужылі выкарыстоўваць яго ў будаўніцтве жылля. У наш час чарот ўжываюць у асноўным пры ўзвядзенні дачных і сельскіх пабудоў.\nСёння гэты недарагі ўцяпляльнік можна замовіць або купіць у будаўнічых крамах. Але калі побач з дачным участкам маецца вадаём з чаротавымі зараснікамі, то нарыхтоўку матэрыялу можна правесці самастойна, тым самым зэканоміўшы дадатковыя сродкі. Працэс нарыхтоўкі не складаны, галоўнае ўлічыць шэраг нюансаў. Пры гэтым для наступнага выкарыстання падыходзяць толькі расліны з берагоў прэсных вадаёмаў: марскі чарот вельмі хрумсткі, і для будаўніцтва не падыходзіць. Нарыхтоўку трэба пачынаць, як толькі ўдараць першыя маразы, якія спрыяюць да натуральнаму ачышчэнню сцеблаў расліны ад лісця. Срезанию падлягаюць толькі сталыя сцеблы, якія маюць светла-жоўтую афарбоўку – маладыя ўцёкі чапаць не трэба. Сцябло чысціцца ад лістоты, і ад яго адразаецца метелка, правакацыйная гніенне. Працы зручней за ўсё вырабляць пры дапамозе сярпа ці вострага нажа з шырокім лязом. Па меры нарыхтоўкі чарот ўкладваецца ў снапы з дыяметрам 45 см і ставяцца на захоўванне ў сухое гаспадарчую пабудову.\nДля вырабу уцяпляльных пліт з самастойна нарыхтаванага чароту вырабляецца каркас з вертыкальна размешчаных планак, з нацягнутай паміж сабой аборкай. Чарот асцярожна засынаецца гарызантальна, паміж двума рамкамі, раўнамерна размеркаваць па даўжыні і шчыльнасці. Ношка пліт нагадваюць выраб венікаў, пры гэтым не рэкамендуецца рабіць пліты занадта\nМацавання да сцен ажыццяўляецца пры дапамозе папярочных рэек, да якіх чаротавыя пліты фіксуюцца цвікамі. Таксама ёсць спосаб закладання пліт у змантаваны каркас: праца ў такім выпадку вырабляецца з двух бакоў, з дома і з вуліцы. Па завяршэнні кладкі чароту знутры памяшкання яго звычайна тынкуюць або абмазваюць глінай, а з фасада пакрываюць сайдынгам ці дошкай. Падлічана, што пасля ўцяплення чаротам адбываецца эканомія да 50% энергіі.\nКаналізацыя загараднага дома